(VIDEO) Evropa: Protesti zbog ACTA-e - Bizlife.rs\n(VIDEO) Evropa: Protesti zbog ACTA-e\n08:53 Berlin, 12/02/2012\nDesetine hiljada ljudi protestovale su juče širom Evrope, a najviše u Nemačkoj, u znak protivljenja međunarodnom sporazumu o borbi protiv falsifikovanja ACTA. Prema rečima brojnih kritičara, odredbe tog sporazuma omogućavaju cenzuru Interneta i drakonsko kažnjavanje građana uz obrazloženje borbom protiv piraterije.\nU Nemačkoj gde se temperatura danas kretala od minus 20 do nule, u Minhenu je izašlo oko 16.000 uglavnom mladih ljudi, u Berlinu 10.000, u Hamburgu 5.000, u Dortmundu 4.000, a po tri hiljade u Frankfurtu i Drezdenu, rekli su organizatori i policija.\nOrganizatori protesta anti-ACTA naišli su na veliki odziv i u novim članicama EU gde korisnici interneta smatraju taj propis ozbiljnim kršenjem svojih sloboda.\nU centru Sofije više od 3.000 ljudi skandiralo je „Ne ACTA!“ i „Mafija!“ optužujući vlasti da su tajno potpisale sporni sporazum, zanemarivši javno mnjenje.\nUprkos jakom mrazu u više rumunskih gradova na ulice je izašlo nekoliko hiljada ljudi. U Budimpešti se okupilo oko 400, a u Vilnjusu izašlo oko 600. U Beču i još nekoliko austrijskih gradova na anti-ACTA protestu učestvovalo je oko 6.000 ljudi, dok je u Parizu protestovalo više stotina građana.\nMasovni protesti praćeni su peticijom za odbijanje ACTA koju je do sada potpisalo blizu dva miliona ljudi, a samo u Nemačkoj čije su vlasti juče odložile potpisivanje kontroverznog sporazuma, bilo je zakazano 49 protesta.\nKako britanski list Ekonomist ukazuje, „protesti širom Evrope mogli bi da ubiju antipiratski sporazum“, pošto je više od 1,8 miliona ljudi potpisalo peticiju protiv ACTA-e.\nNedeljnik Ekonomist ocenjuje da je sporazum „potencijalno drakonski“, i da se o njemu „tajno pregovaralo izvan međunarodnih trgovinskih tela kao što je Svetska trgovinska organizacija – uprkos kritici iz EU“.\n„To znači da su ignorisana mišljenja drugih zemalja koje će ta propis pogoditi, pre svega zemalja u razvoju“, navodi Ekonomist i kaže da je ACTA „pokušaj bogatih zemalja da zaštite svoju industriju zasnovanu na intelektualnoj svojini“.


18.Četereško prelo ~ Poportal\nKultura Vesti Žabari\n17. jula 2019. 17. jula 2019. Poportal0\nU Četereškoj šumi pokraj crkve Rođenja Presvete Bogorodice i crkve brvnare Svete Trojice, proteklog vikenda održano je osamnaesto „Četereško prelo“.\nOva duhovno – kulturna, turistička i etno manifestacija verni je čuvar narodne tradicije kroz pesmu, folklor, muziku i druge oblike narodnog umeća i stvaralaštva. Pokrovitelj ove manifestacije je Opština Žabari, a organizatori Centar za kulturu „Vojislav Ilić – Mlađi“ Žabari, u saradnji sa Crkvenom opštinom Četereže.\nPre početka manifestacije održana je večernja liturgija u Crkvi Rođenja Presvete Bogorodice. Po tradiciji svetkovina je otpočela podizanjem zastave na jarbor, uz pesmu „Dođi dragi večeras na prelo“ u izvedbi Miljane Pejdo iz Simićeva, pratnju orkestra Endžija Mavrića i članova kulturno – umetničkog društva „Aleksandrovac“ iz Aleksandrovca.\nPored predstavnika Opštine Žabari prelu su prisustvovali i Veroljub Arsić, potpredsednik Narodne skupštine Republike Srbije, direktori javnih preduzeća, ustanova i škola, brojni meštani, sponzori i dobrotvori.\nJOŠ JEDNOM OŽIVELA TRADICIJA\nOsamnaesto „Četereško prelo“ otvorio je predsednik Opštine Žabari Jovan Lukić istakavši da je ovo najveća i najznačajnija manifestacija Opštine Žabari koja čuva srpsku tradiciju, kulturu i običaje.\n-Već osamnaest godina okupljamo se u ovom velelepnom kompleksu da se na trenutak podsetimo onih pravih duhovnih i tradicionalnih vrednosti, da otrgnemo od zaborava sve ono što vekovima unazad predstavlja naš narod, našu tradiciju, naše običaje i našu kulturu, sve ono što su naši preci ostavili nama da čuvamo i prenosimo budućim pokolenjima.\nZato je veliko zadovoljstvo videti sve ove mlade ljude koji svojim trudom, radom i zalaganjem, rade na očuvanju narodnog stvaralaštva, a koji će kroz igru, pesmu i najlepše zvuke predstaviti šarenolikost kulture našeg naroda.\nPo osamnaesti put tradicija će ponovo oživeti ovde kod nas na „Četereškom prelu“ , rekao je Lukić.\nPo rečima četereškog paroha Zorana Živkovića, manifestacije ovakvog tipa su značajne jer čuvaju od zaborava sve one vrednosti kojima se naš narod ponosi.\n-Želim vam da u vaše kuće i domove odnesete mir i blagoslov Božiji, da se u miru i zdravlju i sledeće godine vidimo ovde na Četereškom Prelu, poručio je Živković.\nU okviru manifestacije u crkvenoj porti upriličena je izložba domaće radinosti. Na jednom mestu našla su se udruženja i zanatske radionice, ali i proizvođači meda, kolača, voća i vina. Izlagali su: Udruženje pčelara „Nektar“ iz Simićeva, vinarija „Virtus“ iz Viteževa, Udruženje „Ključ“ iz Žabara, Nada Lazarević, proizvođač kolača iz Simićeva i Dragan Okanović, voćar iz Četerža.\nNa sceni su se igrom i pesmom predstavili folklorni ansambli „Aleksandrovac“ iz Aleksandrovca, „ Dule Milosavljević Žele“ iz Čačka, internacionalni folkolorni ansambl „Perla“ iz Beograda, Isidora i Miljana Pejdo solistkinje iz Simićeva i finalista prve harmonike Srbije u Soko Banji Milan Ilić iz Kališta. Ovogodišnju zdravicu kazivao je zdravičar Zoran Miladinović iz Četereža.\nLepotica prela Jana Đorđević\nČetereško prelo Kulturno umetnička društva koja su učestvovala na „Četereškom prelu“ imala su i svoju predstavnicu na takmičenju za lepoticu Prela. Ove godine osim Lepotica Prela, prve i druge pratilje, birao se i „najlepši osmeh“, „najlepša ženska narodna nošnja“ i „najbolje folklorno držanje“. Žiri u sastavu: dr Nenad Dimitrov direktor Doma zdravlja Žabari, Dejan Životić direktor Osnovne škole „Heroj Rosa Trifunović“ iz Aleksandrovca i Milče Rajić, privatni preduzetnik iz Vlaškog Dola, ove godine imao je težak zadatak da među 18 prijavljenih takmičarki izaberu najlepše.\nTitulu lepotice ponela je Jana Đorđević iz KUD-a „Vlaški Do“ iz Vlaškog Dola, prva pratilja je Miljana Paunović iz KUD-a „Vitez“ iz Viteževa, dok je titulu druge pratilje ponela Marija Dimić iz IFA „Perla“ iz Beograda.\nNajlepši osmeh imala je Tamara Mladenović iz KUD-a „Vlaški Do“ iz Vlaškog Dola, najlepšu nošnju Jelena Stefanović iz KUD-a „Vojislav Ilić Mlađi“ iz Oreovice, a najbolje folklorno držanje imala je Đurđina Ćurčić iz KUD-a „Dule Milosavljević Žile“ iz Čačka.\nNagrade i lente devojkama uručili su predsednik Opštine Jovan Lukić, direktorka Centra za kulturu „Vojislav Ilić Mlađi“ Jelena Stojadinović i direktorka Agencije „Tane i Horizont Travel“ Kristina Ilić.\nZavršnicu programa osamnaestog „Četereškog Prela“ upotpunio je koncert Snežane Đurišić i Nikole Nešića Džonija, uz pratnju orkestra Endžija Mavrića.\nAutor i foto: Opština Žabari/Reč naroda\nNovi zakon o komunalnoj miliciji\n23. oktobra 2019. Poportal\n22. juna 2017. 1. jula 2017. Poportal\n1. oktobra 2019. 1. oktobra 2019. Poportal


Nemci više ne moraju da brinu za vrućinu na putevima: Autoban A3 se klimatizuje (VIDEO) – Naši u svetu\nObjavljeno 03/08/21 u 12:30\nZa grejane puteve već smo čuli, ali za hlađene, još ne. Ali i to je upravo u fazi testiranja. Naime, na delu Autobana A3 u Kelnu od juna se postavlja cevovodni sistem “klimatizacije” asfalta!\nGrađevinski radovi na saobraćajnici još traju, objavio je Federalni institut za autoputeve (BASt), a poznati su i detalji: cevima će prolaziti geotermalna voda i pomagati pri hlađenju asfalta leti, a grejaće ga zimi.\nČitav poduhvat se radi u svrhu manjeg trošenja asfalta, stvaranja poledice zimi i prekomernog pregrejavanja leti. Osim cevi, asfalt se stavlja u slojevima tako da kroz njega može prolaziti vazduh. Kako piše Auto Klub, projekat koji će se izvoditi pune tri godine biće praćen se termovizijskim kamerama da bi se ocenilo kako se ponaša asfalt i u kojoj meri ugrađene cevi smanjuju opasnosti u vožnji prilikom stvaranja kolotraga kod ekstremnih vrućina (i poledice kod hladnoća).\nUostalom, pogledajte sami kako to izgleda:\nCena projekta iznosi 600.000 evra, samo na tom jednom čvorištu kojim inače dnevno prolaze hiljade automobila i kamiona. Ukoliko se sistem pokaže uspešnim, sledi dalja ugradnja na najkritičnijim deonicama, dugim krivinama i izlascima iz tunela.\nIzvor Auto klubNo\nKarl je Amerikanac je prešao u pravoslavlje iz protestantizma: “Ova vera mi je pokazala šta znači prava sloboda”\nI životinje u nemačkom zoo vrtu stradaju zbog korone! Pale su u depresiju, a onda su…\nZvaničnici Kelna saopštili: Pojavilo se žarište koronavirusa


Do kada će trajati rat sankcijama između EU i Rusije (audio) - Sputnjik Srbija\n22:44 04.06.2016 (osveženo 19:31 06.06.2016) Preuzmite kraći link\nIako nezadovoljstvo i protivljenje među njenim članicama rastu, Evropska unija bi tokom juna trebalo da donese odluku o produžavanju sankcija Rusiji za još šest meseci.\nDa li će taj rat sankcijama, praćen ruskim kontrasankcijama za prehrambene i poljoprivredne proizvode iz EU, biti nastavljen u sadašnjem obliku, ili je pak moguće izvesno ublažavanje EU sankcija na čemu, prema pisanju uglednog „Špigla“, Nemačka radi tiho i iza scene?\nZašto je, kako navodi taj nemački nedeljnik, „sigurno da planovi Berlina neće biti naročito dobro prihvaćeni sa druge strane Atlantika“, u Sjedinjenim Američkim Državama? Postoji li šansa da na evropskom kontinentu ipak prevlada duh saradnje umesto konfrontacije, ili će pak Rusija u budućnosti zaista biti „strateški izazov“ za Evropsku uniju, kako je EU šefica diplomatije Federika Mogerini opisuje u svom strateškom dokumentu koji će biti objavljen tokom ovog meseca?\nTo su u petak bile teme „Sputnjik intervjua“ sa dr Slobodanom Jankovićem, naučnim saradnikom Instituta za međunarodnu politiku, i privredu, i Bojanom Bilbijom, novinarom Politike.\n„U Evropi je sve glasnije protivljenje produžavanju sankcija, što je posledica akumulisanog nezadovoljstva privrede i u Nemačkoj i u drugim velikim evropskim zemljama, poput Francuske ili Italije“, navodi Slobodan Janković.\n„Još kada su 2014. godine uvođene sankcije Rusiji — ukrajinska kriza poslužila je kao izgovor za to — udruženja nemačkih privrednika javno su saopštavala da su protiv toga. Što više vreme prolazi, jasno je da su i gubici sve veći, a samim tim raste i nezadovoljstvo.“\nAmbasador EU: Brisel zainteresovan za ukidanje sankcija Rusiji\n„Gubici zbog sadašnjeg režima sankcija i kontrasankcija veliki su i na jednoj i na drugoj strani“, kaže Bojan Bilbija, napominjući da je Rusiju naročito pogodilo uskraćivanje pristupa zapadnim finansijskim tržištima.\nSa druge strane, međutim, ruske kontrasankcije, u vidu zabrane uvoza prehrambenih i poljoprivrednih proizvoda iz zemalja Zapada, „Rusiji su pomogle da, posle skoro 30 godina, krene da razvija sopstvenu poljoprivredu i prehrambenu industriju“.\nAko su već zbog tog rata sankcijama obe strane na gubitku, a rat je započela Evropska unija uvevši sankcije Rusiji, postavlja se pitanje postoje li autentični evropski motivi za insistiranje na sadašnjoj situaciji, koji prevazilaze načinjenu štetu.\n„Sigurno je da većina evropskih zemalja nema motive za konfrontaciju sa Rusijom, naprotiv, one imaju motive za saradnju koja je u obostranom interesu“, kaže Bojan Bilbija.\n„Obim trgovinske razmene između zemalja EU i Rusije opao je drastično, što znači da je reč o situaciji u kojoj svi gube. Ne vidim da je ijedna od zemalja EU išta dobila u ovoj situaciji.“\nSadašnja situacija zapravo, saglasni su sagovornici Sputnjika, u interesu je samo Sjedinjenim Američkim Državama.\n„Amerika ima vrlo konkretne interese, sa jedne strane, da oslabi Rusiju, sa druge, da oslabi Evropsku uniju. Istovremeno, SAD ništa nisu izgubile jer su nastavile da posluju sa Rusijom.“\n„Jedini koji zaista insistira na sankcijama, i ko od toga ima opipljivu korist, jeste Vašington“, ocenjuje i Bilbija, podsećajući da je potpredsednik SAD Džozef Bajden i javno priznao da su Sjedinjene Države morale da upotrebe čitav arsenal mera i pritisaka kako bi ubedili EU da uvede sankcije Rusiji.\nImajući to u vidu, postaje jasnije i zašto „Špigl“, pišući ovih dana o opreznom nemačkom planu postepenog ublažavanja sankcija Rusiji, navodi da će taj plan izazvati nezadovoljstvo u Vašingtonu, a sagovornici Sputnjika ukazuju i na protivljenje najvernijih američkih saveznika unutar Evropske unije, Velike Britanije, Poljske i pribaltičkih država u kojima, pored bliskosti Vašingtonu, navodi Janković, postoji i ozbiljna rusofobija kao važan politički faktor.\nSa takvim raspoloženjem, možemo li uopšte da očekujemo da će, kao korak ka smirivanju situacije, EU sankcije Rusiji biti ublažene, sve i ako nemački šef diplomatije Frank Valter Štajnmajer izjavljuje da sankcije u sadašnjem obliku neće biti lako produžene, a agencija „Rojters“ predviđa da će to biti još teže u decembru, kada njihovo produžavanje ponovo bude došlo na dnevni red?\nSve glasnije nezadovoljstvo sankcijama među članicama Evropske unije neće mnogo uticati na obnovu pokidanih veza sa Rusijom, smatraju naši sagovornici.\n„Moguće je, makar u teoriji, da će sankcije i biti donekle korigovane ili ublažene, ali konfrontacija koja je do njih dovela sigurno neće. Imam utisak da su se obe strane ušančile duboko, i spremaju se za duži i ozbiljniji sukob“, kaže Bojan Bilbija.\n„Sve ide ka daljoj konfrontaciji, i ne vidim da će sankcije biti ukinute u narednih godinu-dve dana, što se vidi i po tome što je Vlada Rusije svoje kontrasankcije produžila do 2017. godine, što znači da ni Rusi ne očekuju da će se ići ka smirivanju situacije. Ako bi sankcije Rusiji bile ukinute, to bi značilo da je Zapad priznao poraz, a ja ne verujem da je to iko spreman sad da učini.“\n„Da bi se išta suštinski promenilo, potrebno je da dođe do smene političkih elita u Evropskoj uniji. Mađarska jeste vesnik promena, ali takva promena je potrebna i u nekoj od starih članica EU. Francuska je najbliža tome, i ako bi se to zaista i dogodilo, mogli bismo da kažemo da je Evropa počela da se brani i da pronalazi samu sebe, ne dozvoljavajući da ponovo bude podeljena, po treći put u poslednjih sto godina. Dok se to ne dogodi, međutim, situacija se neće bitno promeniti.“\nO baš takvoj, neveseloj perspektivi odnosa Evropske unije i Rusije, konačno, svedoči i dokument o globalnoj strategiji Evropske unije koji će ovog meseca predstaviti šefica diplomatije EU Federika Mogerini, a u kojem je Rusija, u očiglednom duhu konfrontacije, opisana kao „strateški izazov“.\n„I to nam govori da otuđenom briselskom birokratijom apsolutno vladaju London i Vašington, i, dok je stanje takvo, nema nade u poboljšanje odnosa Evropske unije i Rusije“, zaključuje Janković.\nVeze Rusije i Kine na vrhuncu uprkos sankcijama Zapada\nkontrasankcije, sankcije, NATO, EU, Bojan Bilbija, Slobodan Janković, Mađarska, Poljska, Nemačka, Velika Britanija, Francuska


– Naši zakoni ne daju mogućnost operateru da naplaćuje uslugu koju više ne vrši odnosno da dobija penale iako ni na koji način nije bio oštećen raskidom ugovora od strane korisnika. Dakle, postupanje operatera prema klijentima je bilo nezakonito i zato je doneto rešenje koje to onemogućava. Takođe, u planu je da se suština koja je sadržana u rešenju ubaci i u zakon o telekomunikacijama i očekujem da bi to moglo da se desi tokom jeseni. Zakon koji štiti korisnike od ovakvih penala kakve su operateri primenjivali u Srbiji postoji, primera radi, u Hrvatskoj. Inače, operateri u Srbiji su se saglasili sa odredbama rešenja koje smo doneli – kaže Ljajić i dodaje da rešenje stupa na snagu odmah.\n– Očekujemo da našim budućim korisnicima u najkraćem periodu omogućimo da zaključe ugovor za usluge koje pružamo kao mobilni operator u skladu sa rešenjem Ministarstva trgovine. Bitno je napomenuti da se rešenje odnosi na usluge, a ne na uređaje koje je korisnik kupio – kažu u Telenoru.\nU toj kompaniji pojašnjavaju da beneficirana cena znači da je korisnik ostvario pravo na umanjenu cenu paketa time što je potpisao ugovornu obavezu u određenom trajanju. Na pitanje, šta se dešava u slučaju da korisnik kupi telefon za jedan dinar i uzme paket koji se nudi uz to u Telenoru ističu da je dužan je da isplati punu cenu tog uređaja.


SAD: Iran postigao važan uspeh u rešavanju nuklearnog problema - 15.01.2016, Sputnik Srbija\nAdministracija SAD smatra da je Iran postigao „važan uspeh“ u realizaciji obaveza u okviru nuklearnog dogovora sa svetskom zajednicom, izjavio je zvanični... 15.01.2016, Sputnik Srbija\n18:22 15.01.2016 (Osveženo: 18:23 15.01.2016)\nAdministracija SAD smatra da je Iran postigao „važan uspeh“ u realizaciji obaveza u okviru nuklearnog dogovora sa svetskom zajednicom, izjavio je zvanični predstavnik Bele kuće Džoš Ernest.\n„Poznato nam je da je Iran postigao važan napredak u kontekstu međunarodnog sporazuma, usmerenog na likvidaciju suštinskog dela svoje nuklearne infrastrukture“, rekao je Ernest.\nOn je rekao da Iran „neće dobiti nikakvo ublažavanje sankcija dok Međunarodna agencija za atomsku energiju ne dobije mogućnost da nezavisno proveri ispunjavanje tih koraka“.\n14 Januar 2016, 21:30\nPredstavnik Bele kuće je takođe naglasio da Međunarodna agencija za atomsku energiju „ima suštinske mogućnosti za proveru nuklearnog programa Irana i može da utvrdi da li dejstva Teherana odgovaraju sporazumu“.\nErnest je, međutim, dodao da američka administracija ne isključuje uvođenje novih sankcija protiv Irana u budućnosti.\n„Nikada sa dnevnog reda nismo skidali pitanje o sankcijama Iranu zbog našeg strahovanja zbog ponašanja te zemlje“, rekao je Ernest odgovarajući na pitanje o reagovanju SAD na iransko testiranje balističkih raketa.\n„Ne isključujem da bi u nekom trenutku sankcije mogle da budu uvedene“, rekao je Ernest i naglasio da SAD imaju mnogo nesuglasica sa Iranom koje nisu u vezi sa nuklearnim sporazumom.


Uhapšena osoba koja je zalijepila plakat na Ambasadi Srbije u Sarajevu – Haber.ba\nUhapšena osoba koja je zalijepila plakat na Ambasadi Srbije u Sarajevu\nPolicijski službenici MUP-a KS identifikovali su osobu koja je zalijepila plakat na zgradi Ambasade Srbije u Sarajevu.\n“Policijski službenici preduzimajući mjere i radnje u cilju rasvjetljavanja događaja od 14. februara, identifikovali su i obavili razgovor sa jednom osobom, koja je priznala da je zalijepila PVC foliju na metalnu ogradu Ambasade Republike Srbije u Sarajevu”, kazali su iz MUP-a KS.\nMuškarac čiji su inicijali L. D. izjavio je da ima zdravstvene probleme, te je policiji predočio ljekarsku dokumentaciju…\nPodsjetimo, na ulazu u Ambasadu Srbije u Sarajevu 14. februara 2018. godine zalijepljen je plakat na kojem je nacrtana mrtvačka glava, a ispod koje je pisalo “Četnici kostobacani”.\nAmbasador Srbije u BiH Stanimir Vukićević, kazao je da će Ambasada Srbije u Sarajevu podići mjere sigurnosti, jer joj je to obaveza poslije ovakvog incidenta i najavljenih demonstracija.\nTeme:ambasada Srbije, hapšenje, MUP KS, plakat, Sarajevo


Notari Crne Gore održali godišnju Skupštinu\nBudva, 30. jun 2012. godine. Notari Crne Gore, na redovnoj godišnjoj Skupštini održanoj danas u Budvi, usaglasili su unutrašnja pravna akta sa normama i pozitivnom praksom država Evropske unije. Time se stiču neophodni uslovi za prijem Notarske organizacije Crne Gore u punopravno članstvo Međunarodne notarske unije.\n„Notarska organizacija Crne Gore sada ima odgovarajući pravni okvir koji omogućava dobro unutrašnje uređenje organizacije i predstavlja garanciju uspješnog rada i razvoja“, rekao je Michel Merlotti, šef delegacije Međunarodne notarske unije. „Sada je realno da već u oktobru ove godine Međunarodna notarska unija na sastanku u Alžiru primi Crnu Goru u punopravno članstvo ove međunarodne organizacije“, kazao je Hanns-Jakob Putzer, član međunarodnog ekspertskog tima notara.\nNa današnjoj Skupštini, u čijem radu je uz 32 notara iz Crne Gore učestovala i delegacija eksperata Međunarodne notarske unije, usvojen je godišnji izvještaj o radu i prihvaćen plan aktivnosti za naredni period. Branka Lakočević, pomoćnica ministra pravde, naglasila je da je za razvoj Notarske komore veoma značajna dobra saradnja sa Međunarodnom unjom i dodala da je malo koja zemlja za tako kratak period uspjela da ispuni neophodne uslove za aplikaciju za članstvo u ovu međunarodnu organizaciju.\nPo završetku Skupštine, notari Crne Gore pohađaju stručni seminar posvećen ujednačavanju standarda naših notara sa najboljom evropskom praksom, kao i mogućim nadležnostima notara u oblasti ostavinskih postupaka.


Uvode se sudski menadžeri, ne zna se šta će raditi\nPored predsednika i sekretara, novim Zakonom o uređenju sudova predviđeno je da o njima brinu i "sudski menadžeri", a koja su u praksi njihova zaduženja i šta rade je velika nepoznanica, piše Politika.\nEnigmu predstavlja i podatak zašto je u Srbiji svega sedam menadžera, koje zakon definiše kao "organizatore poslova u sudu", kada ukupno ima 155 sudova (osnovnih, prekršajnih, viših, privrednih i apelacionih). Zakon o uređenju sudova predviđa da "menadžere" ima "sud republičkog ranga, apelacioni i sud sa 30 i više sudija". Menadžere imaju beogradski Prvi osnovni, Viši, Prekršajni apelacioni i Prekršajni sud, novosadski Osnovni i Apelacioni, kao i Privredni sud u Nišu. Gotovo da niko iz sudova koji imaju menadžere nije želeo da za Politiku govori o njihovoj poziciji i konkretnim zaduženjima, a bezuspešan je ostao i pokušaj da se stupi u kontakt sa njima. Na sajtu Prvog osnovnog suda u Beogradu navodi se da je menadžer odgovoran za pripremu predloga budžeta, njegovo praćenje i izvršenje, da upravlja sredstvima iz donacija, priprema nacrt finansijskog plana, stara se o nabavci osnovnih sredstava, sitnog materijala i potrošnih sredstava. On daje i predloge ocena zaposlenih koji su mu neposredno podređeni, predlaže nagrađivanje i napredovanje, analizira statističke podatke i izveštaje o radu suda, nadgleda i kontroliše rad računovodstva, pisarnice, računarskog sektora, voznog parka. Kada se sagledaju sve obaveze i dužnosti jednog sudskog menadžera, da se zaključiti da on mora biti "vunderkind" i da se poprilično razume u pravo, ekonomiju, računare, automobile, sektor obezbeđenja, konstatuje Politika.\n« Vučić: Prema Srbiji iskazano poštovanje Objavljena dokumenta da je Mali i dalje direktor ofšor firmi »


Novinarski priručnik za finansijsku forenziku - safejournalists\nFriday September 11th, 2020) TUMMMain\nPODGORICA, 11.09.2020. – Novinarke i novinare koji se u Crnoj Gori bave ekonomskim temama od skoro imaju i praktične savjete za svakodnevni rad u Priručniku za pravilno razumijevanje finansijskih izvještaja.\nPriručnik, koji su objavili Centar za građansko obrazovanje (CGO) i Institut za poslovnu i finansijsku pismenost, daje smjernice kako pratiti tok novca kroz čitanje bilansa stanja i uspijeha, kao i izvještaja o tokovima gotovine, ali i kako sprovesti inicijalni pregled i raditi racio analizu.\nDio priručnika daje i savjete koje sajtove i baze podataka novinari mogu pretraživati, a posebno se ukazuje na snagu argumenata koju novinari imaju kada korisne zvanične podatke.\nImajuću i vidu da postoje mediji koji svoj posao obavljaju na jezicima manjinskih naroda, izdavači su najavili da će vodič uskoro biti preveden i na albanski jezik.\nCGO, Podgorica, 11/09/2020\nZbog objavljivanja imena preko 250 građana tužilo državu za dva miliona eura


Objavljen Javni poziv za prikupljanje ponuda za prodaju poslovnih prostora u zgradi “Lamela H-2”\nKonferencija za medije ministrice za urbanizam, prostorno uređenje i zaštitu okoline\nMinistarstvo za urbanizam, prostorno uređenje i zaštitu okoline raspisalo je Javni poziv za prikupljanje ponuda za prodaju pet poslovnih prostora u stambeno-poslovnoj zgradi „Lamela H2“ u Goraždu.\nResorna ministrica Biljana Simić danas je organizovala konferenciju za medije na kojoj je govorila o raspisanom javnom pozivu.\n– Radi se o pet poslovnih prostora izgrađenih do nivoa grubih građevinskih radova i to poslovnom prostoru 1 (građevinske površine 78,85 m²), poslovnom prostoru 2 (građevinske površine 28,93 m²), poslovnom prostoru 3 (građevinske površine 61,11 m²), poslovnom prostoru 4 (građevinske površine 25,23 m²) i poslovnom prostoru 5 (građevinske površine 83,87 m²) – pojasnila je ministrica Simić.\nPravo na kupovinu poslovnih prostora po ovom javnom pozivu imaju sva fizička lica koja u zadnje tri godine imaju prijavljeno prebivalište na području Bosansko-podrinjskog kantona Goražde i pravna lica koja najmanje šest mjeseci prije datuma objave ovog javnog poziva imaju registrovano sjedište ili otvorenu poslovnu jedinicu na području BPK-a.\n– Početna cijena jednog m² poslovnih prostora iznosi 900,00 KM. Za ponuđenu početnu cijenu od 900,00 KM ponuda se boduje sa 10 bodova, a za svakih ponuđenih 10,00 KM više od početne cijene, ponuda se boduje sa jedan dodatni bod. Pravo na kupovinu poslovnih prostora stiče ponuđač koji ostvari najveći broj bodova – kazala je resorna ministrica.\nPonude se dostavljaju na adresu Ministarstva za urbanizam, prostorno uređenje i zaštitu okoline BPK-a Goražde, a rok za njihovo dostavljanje je 06.10.2014.godine u 16.00 časova.\nSve dodatne informacije vezane za javni poziv mogu se dobiti u Kantonalnom stambenom fondu.


Francuski novinar specijalizovanog turističkog magazina “Voyager Ici & Ailleurs” boravi u Crnoj Gori\nU organizaciji Nacionalne turističke organizacije Crne Gore, a uz podršku lokalnih turističkih organizacija i turističke privrede, novinar renomiranog francuskog turističkog magazina “Voyager Ici & Ailleurs” (Putujte ovdje i drugdje) Lucas Lahargoue, od 02. do 07. maja, boravi u studijskoj posjeti Crnoj Gori.\nTematika studijske posjete bazirana je na turističkim lokalitetima na crnogorskom primorju i NP Skadarsko jezero. U avgustu prethodne godine novinar je u sopstvenoj režiji boravio u Crnoj Gori i tom prilikom obišao je Budvu i Kotor, a pozitivan utisak koji je tada crnogorsko primorje ostavilo na njega navelo ga je da poželi da ponovo dođe i detaljnije upozna našu zemlju. On će, tokom posjete, imati priliku da obiđe Rijeku Crnojevića, Virpazar, Stari Bar, Ulcinj, Portonovi i Herceg Novi, a svoje utiske kroz afirmativni novinski članak prenijeće i čitaocima magazina “Voyager Ici & Ailleurs” (Putujte ovdje i drugdje).\nNTO CG realizuje ovu studijsku posjetu uz podršku lokalnih turističkih organizacija Bara, Ulcinja, Herceg Novog, kao i JP NPCG. Od strane turističke privrede posjetu su podržali hoteli Stara Čaršija i CUE, rizorti One&Only i Portonovi, kao i restoran “Mostina” na Rijeci Crnojevića.


Ipak šesti srpskih filma u trci za Oskara – Filmske radosti\nFilmske radosti > Aktuelno > Ipak šesti srpskih filma u trci za Oskara\nPre tri dana objavili smo vest da su samo dva filma, „Kralj Petar Prvi“ Petra Ristovskog i „Delirijum tremens“ Gorana Markovića, jedini prijavljeni na konkurs Akademije filmske umetnosti i nauke, međutim, ipak iznenada je taj broj porastao na šest.\nTrka za srpskog kandidata za Oskara postala je još neizvesnija, jer je, kako saznaju „Novosti“, u četvrtak prihvaćena i prijava producenta Uliksa Fehmiua za dramu „Šavove“, čime je broj prijavljenih filmova na konkursu Akademije filmske umetnosti i nauke (AFUN) porastao na šest.\nKomisija AFUN-a sastavljena od 24 člana, ako ne bude još iznenađenja, biraće između šest filmova: „Šavovi“, „Kralj Petar Prvi“ Petra Ristovskog, „Delirijum tremens“ Gorana Markovića, „Teret“ Ognjena Glavonića, „Slučaj Makavejev ili proces u bioskopskoj Sali“ Gorana Radovanovića i „Reži“ Koste Đorđevića.\n„Šavovi“ se bave temom novorođenih beba nestalih iz bolnica u Beogradu koje su proglašavane umrlim, a zapravo su prodavane na usvajanje. Film je inspirisan svedočenjem jedne od majki, krojačice iz Beograda, koja veruje da joj je dete oteto pre više od dvadeset godina, a glavnu ulogu igra Snežana Bogdanović.\nTagged in : Oskar Rezi Savovi Slučaj Makavejev ili proces u bioskopskoj Sali srpski kandidat za Oskara teret\nPrevious Previous post: Nagrade za srpske filmove, autore i projekta i na Sarajevo Film Festivalu\nNext Next post: Bred Pit otkriva misterije svemira


Dom zdravlja u Lebanu dobio kontejner-ambulantu od EU – Info Centar Juga\nU okviru podrške i pomoći Srbiji u borbi protiv epidemije korona virusa, Evropska unija je prošle godine započela, a ove nastavila, sa donacijama kontejnera – ambulanti za prijem i trijažu pacijenata. Takav zdravstveni kontejner je postavljen i u krugu Doma zdravlja u Lebanu. Ovim povodom predsednik opštine Lebane, Ivan Bogdanović i njegov pomoćnik Goran Lazarević posetili su danas Dom zdravlja u Lebanu.\n„Dom zdravlja u Lebanu dobio je od delegacije Evropske unije kontejner koji je opremljen sa neophodnom opremom za rad a vezano za trenutnu situaciju izazvanu Covidom-19. Ovaj kontejner namenjen je za trijažu prilikom ulaska u Domu zdravlja i od velikog je značaja što se tiče same organizacije rada službi u Domu zdravlja u ovoj situaciji gde imamo povećan broj pacijenata koji su pozitivni na Covid-19. U predhodnoj nedelji smo imali 23 pacijenata sa pozitivnim nalazom a samo od juče imamo još 10 novozaraženih lica, što je drastično povećanje i ovom prilikom bih uputio apel svim građanima da poštujemo mere Kriznog štaba i Vlade Republike Srbije. Vakcinacija je u toku, a do sad je na teritoriji opštine Lebane vakcinisano 2793 lica“ – kazao je predsednik Bogdanović i potvrdio informaciju da je jedno lice sa teritorije opštine Lebane juče preminulo u leskovačkoj Kovid bolnici od posledica virusa Korona.\n„Radno vreme Kovid ambulante u Lebanu je od 7 do 20 sati svakog dana. Poslednjih desetak dana povećan je broj pregleda u samoj ambulanti i time smo uočili povećan broj inficiranih građana. Evidento je da imamo porast broja i mlađih osoba, pogotovu kada je krenula školska godina u drugom polugodištu i ovaj kraći raspust, sve je to uticalo da se javljaju kompletne porodice a među njima i deca“ – kazao je za Info centar juga direktor Doma zdravlja u Lebanu, dr Vladan Stanojević dodavši da vakcinacija u Lebanu protiče uredno i da je do današnjeg dana u Lebanu vakcinisano gotovo deset posto građana i 1300 revakcinisanih.\n„Ovaj kontejner će nam puno značiti obzirom da su uslovi za trijažu mnogo kvalitetniji nego oni koji smo imali do danas, kvalitetniji za rad upošljenika koji će raditi u trijaži. Opremljen je kompletnom medicinskom opremom, uslovi su prijatniji, a obzirom da će kovid epidemija trajati verovatno još dugo vremena, ovaj prostor će nam i te kako puno značiti“ – dodao je dr Stanojević.\nU Lebanu danas potpisani ugovori o sufinansiranju medija


Kraj ere: BlackBerry prestaje da proizvodi telefone - Elta-Kabel\nKraj ere: BlackBerry prestaje da proizvodi telefone\nKanadski gigant BlackBerry, nekada jedan od najvećih proizvođača mobilnih telefona na svijetu, saopštio je da planira da prekine proizvodnju pametnih telefona nakon 14 godina. Kako javlja BBC, BlackBerry će da se fokusira na poslovanje sa softverom, dok će partnerima licencirati proizvodnju telefona pod svojim brendom.\nIzvršni direktor BlackBerryja Džon Čen rekao je da će se rashodi kompanije smanjiti uklanjanjem troškova za inventar i smanjenjem broja zaposlenih. On je u maju rekao da će se do septembra znati da li će kompanija i dalje ostati profitabilna. Ove nedelje, međutim, BlackBerry je objavio da je u drugom kvartalu izgubio 372 miliona dolara.\nKao jedan od lidera na tržištu, BlackBerry se godinama borio sa proizvođačima modernih telefona kao što su Apple i Samsung, ali ta bitka je, po svemu sudeći, izgubljena. BlackBerry sada drži tek mali dio tržišta pametnih telefona u SAD, a u drugom kvartalu je prodao blizu 400.000 smartfona, dok je, primjera radi, Apple prodao čak 40 miliona, prenosi Klix.ba.\nPriprema se film po igri “Firewatch”\nPromocija usluga Elta-Kabela u Banjaluci


TotalCar.rs » Neslavni rekord: 51 miliona vozila na vanrednom servisu\nNeslavni rekord: 51 miliona vozila na vanrednom servisu\nnovo, SAD, servis, Video\n0 komentara 3080 pregleda\nU 2015. američka Nacionalna agencija za bezbednost saobraćaja (NHTSA) naložila je proizvođačima automobila da prekontrolišu i po potrebi poprave 51,2 miliona vozila u okviru 868 odvojenih “opoziva”, čime je oboren negativan rekord iz 2014. godine.\nKada su pre godinu dana pedantni statističari izračunali da je u 2014. na vanredne servise radi otklanjanja fabričkih nedostataka pozvano 50,1 milion vlasnika automobila u 779 zasebnih kampanja, smatralo se da će taj rezultat teško biti nadmašen. Međutim, događaji su ih demantovali samo godinu dana kasnije.\nIpak, ono što stručnjake u SAD zabrinjava još više jeste podatak da svake godine čak 25% opozvanih vozila ostane nepopravljeno jer se njihovi vlasnici ne odazovu pozivu na vanredni servis. Takvi automobili predstavljaju potencijalnu opasnost na putu kako za one koji se voze u njima, tako i za druge učesnike u saobraćaju.\nNHTSA je započela kampanju pod nazivom “Bezbedan automobil spasava živote” ne bi li uticala na svest vozača i ubedila ih da odvezu svoje vozilo na kontrolu i da o trošku proizvođača poprave eventualni fabrički kvar što je pre moguće. Postoje brojni primeri koji pokazuju da neodazivanje na poziv za vanredni servis može da ima tragične posledice.\nPrema podacima koje je izneo NHTSA, zbog izostanka kontrole i popravke nedostatka u sistemu vazdušnih jastuka japanske firme Takata, poginulo je devet a povređeno oko 100 osoba.\nNajsvežiji primer je nesreća koja se dogodila 2015. kada je jedan američki tinejdžer izgubio život u eksploziji vazdušnog jastuka. Nastradali mladić kupio je automobil od svog rođaka, ne znajući da je proizvođač još 2010. naložio pregled i poravku neispravnog vazdušnog jastuka koja nikad nije obavljena.\nŠpijunske fotke: Misteriozni pikap kamionet iz Hyundaija\nDS7 Krosbek: nova doza luksuza iz Sitroena\nOd ponedeljka ujutro skuplje putarine, ovo su nove cene na rampama


ONI SE VRAĆAJU NA TEREN: Fudbaleri mogu nazada na novu 'Anoetu', ali ne mogu grupni treninzi! - Evropske lige, Fudbal\nONI SE VRAĆAJU NA TEREN: Fudbaleri mogu nazada na novu ‘Anoetu’, ali ne mogu grupni treninzi!\nRedakcija 12.04.2020., 17:45\nFudbalski klub Real Sosijedad planira da se njegovi igrači u predstojećoj nedelji vrate individualnim treninzima.\nSosijedad će postati prvi španski klub koji će nastaviti aktivnosti prekinute zbog pandemije korona virusa. Fudbaleri će imati mogućnost da počnu treninge u trening centru, nakon što je Vlada ublažila neke mere karantina. Grupne aktivnosti i su i dalje zabranjene, dok Španija ulazi u petu nedelju karantina zbog pandemije.\nNije poznato da li će nadležni dozvoliti Real Sosijedadu da otvori svoj trening centar, pošto je većina sportskih objekata i dalje zatvoreno. U poslednjih mesec dana igrači Real Sosijedada su trenirali u svojim kućama. Stručni štab im je pripremio individualne programe vežbi i poslao im je sobne bicikle i trake za trčanje.\nUkupan broj umrlih u Španiji porastao je na 16.972, čime je ta zemlja treća najteže pogođena u svetu iza SAD i Italije. Broj potvrđenih slučajeva korona virusa u Španiji je 166.019, a ozdravilo je 62.391 osoba.\nLiga Primerareal sosijedad\nPrethodna vest FUDBAL ĆE SE IGRATI, A KOŠARKA: Ako pitate jednog od najboljih trenera Evrope, Evroliga je završena!\nSledeća vest TUŽNA VEST SA ‘OSTRVA’: Preminuo legendarni golman Čelsija\nFUDBAL ĆE SE IGRATI, A KOŠARKA: Ako pitate jednog od najboljih trenera Evrope, Evroliga je završena!\nTUŽNA VEST SA ‘OSTRVA’: Preminuo legendarni golman Čelsija


Jedinstvena kontaktna tačka, koju će Crna Gora uspostaviti u okviru usklađivanja sa evropskim zakonodavstva, olakšaće osnivanje preduzeća u sektoru usluga i prekogranično pružanje usluga na unutrašnjem tržištu, ocijenila je vođa ALA projekta, Sosanna Lisgara.\nOna je objasnila da je jedinstvena kontaktna tačka portal e-uprave za preduzetnike i preduzeća koja su aktivna u sektoru usluga. "Od decembra 2009. godine, sve zemlje Evropske unije (EU) su u obavezi da imaju jedinstvenu kontaktnu tačku kao što je navedeno u Direktivi EU o uslugama", rekla je Lisgara.\nPrema njenim riječima, prednosti jedinstvene kontaktne tačke nijesu odmah vidljive po njenom osnivanju. "Međutim, očekuje se da će jedinstvena kontaktna tačka olakšati pristup preduzećima iz drugih zemalja, zemalja članica EU, u Crnoj Gori i takođe će pružiti podršku nacionalnim preduzećima, pružaocima usluga i korisnicima kako bi se olakšalo njihovo osnivanje i iskoristile prednosti pojednostavljenih administrativnih procedura", navela je Lisgara.\nEfekti su, kako je dodala, pozitivni za zaposlene u nadležnim organima i ministarstvima, jer će olakšati njihov svakodnevni administrativni posao, pošto će se sve procedure završavati elektronskim putem.\nNeke od glavnih praktičnih prednosti jedinstvene kontaktne tačke su:\ndobijanje informacija o načinu osnivanja preduzeća u oblasti usluga i prijavljivanja eletronskim putem,\nupravljanje dostupnim elektronskim uslugama,\ndobijanje dozvole za vaše preduzeće,\npružanje prekograničnih usluga ili osnivanje preduzeća u Crnoj Gori,\nrazmjena dokumenata elektronskim putem i slanje dokumentacije potrebne za postupak,\nobavljanje svih potrebnih procedura elektronskim putem i smanjenje administrativnih procedura u postupcima sa državom.\nLisgara je, govoreći o ulozi Privredne komore u tom procesu, navela da je ona od ključnog značaja u tom postupku, jer je glavna veza sa poslovnim sektorom i pružaocima usluga. "Crnogorska Vlada, koja je trenutno u procesu uređivanja jedinstvene kontaktne tačke, još nije donijela konačnu odluku o glavnom mjestu uspostavljanja jedinstvene kontaktne tačke, dok se različite ideje razmatraju", navela je Lisgara.\nPrivredna komora je, kako je podsjetila, bila jedan od glavnih kandidata koji bi bio nadležan za jedinstvenu kontaktnu tačku, zajedno sa ministarstvima ekonomije i za informaciono društvo i telekomunikacije.\nLisgara je, odgovarajući na pitanje kako će uspostavljanje jedinstvene kontaktne tačke pomoći razvoj biznisa u Crnoj Gori, rekla da jedinstvena kontaktna tačka ima za cilj da pruži pomoć preduzećima i pružaocima usluga u upravljanju ponekad veoma složenim administrativnim i zakonskim procedurima.\n"To znači da kroz jedinstvenu kontaktnu tačku preduzeća i pružaoci usluga mogu jednostavno naći informacije putem interneta i mogu se prijaviti elektronskim putem, kako bi osnovali svoju kompaniju u nekoj od zemalja EU ili sa ciljem pružanja prekograničnih usluga", navela je Lisgara.\nOna smatra da je Crna Gora na pravom putu ka formiranju buduće nacionalne jedinstvene kontaktne tačke, naročito uzimajući u obzir uspostavljanje E-uprave i e-licence, dok optimističan pregled trenutnog stanja crnogorskih sa tim eletronskim procedurama može biti upotpunjen izjavom da put ka uspostavljanju jedinstvene kontaktne tačke u Crnoj Gori nije toliko dug.\n"Tačnije, već postoje elektronske procedure i relevantne strukture i e-alati koji se mogu koristiti prilikom budućeg uspostavljanja jedinstvene kontaktne tačke u Crnoj Gori", dodala je Lisgara.\nTakođe, Crna Gora preduzima sve radnje koje su potrebne da bi se izbjegao problem za buduće funkcionisanje jedinstvene kontaktne tačke.\nOna je ocijenila da je put do potpunog usklađivanja sa pravnom tekovinom EU trenutno najzahtjevniji zadatak za Crnu Goru, iako je mnogo koraka i radnji preduzeto u tom pravcu.\nIzvor: Vebsajt RTCG, 10.09.2016.


Radikali neće biti izručeni Hagu | Serb.rs\nSerb.rs > AKTUELNO > Radikali neće biti izručeni Hagu\nRadikali neće biti izručeni Hagu\n18. maja 2016. / Komentari su isključeni na Radikali neće biti izručeni Hagu\nHaški tribunal (foto:en.wikipedia.org)\nViši sud u Beogradu odlučio je da se troje funkcionera SRS ne izruče Haškom tribunalu, saopštila je Srpska radikalna stranka.\nHaški tribunal je zahtevao njihovo izručenje zbog suđenja povodom optužbi da su uticali na svedoke u postupku protiv Vojislava Šešelja.\nSudija za prethodni postupak doneo je rešenje kojim se utvrđuje da nisu ispunjeni uslovi za predaju i hapšenje okrivljenih Petra Jojića, Vjerice Radete i Jove Ostojića, po nalogu Tribunala u Hagu, saopštila je SRS.\nSudija je, kako se navodi, utvrdio da postoji pravna obaveza Republike Srbije da isporučuje samo okrivljene za najteže ratne zločine, genocid i zločine protiv čovečnosti.\nPovezane vesti:Srbija da uhapsi članove SRS bez odlaganja\nOznake: Haški tribunal, izručenje, odluka, radikali, sud, vesti / Objavljeno u: AKTUELNO


Ekonomija | 20.11.2020\nU prostorijama Agrarnog fonda na Tini danas je organizovano potpisivanje ugovora za dodjelu mini grantova za poljoprivredne proizvođače. Po ovom javnom pozivu, odobreni su grantovi za ukupno 37 korisnika, a vrijednost je preko 40.000 KM.\nProgram se realizjuje u cilju podsticanja i razvoja poljoprivredne proizvodnje na području grada Trebinja, a finansiraće se iz sredstava Fonda u skladu sa Planom i programom utroška sredstava granta Agrarnog fonda Grada Trebinja za 2020. godinu.\nVeselin Dutina, direktor Agrarnog fonda Trebinje ističe da se dodijeljena sredstva odnose na ratarsku i povrtlarsku proizvodnju, pčelarsku i vinogradarsku proizvodnju, kao i voćarsku i stočarsku proizvodnju.\nStefan Gudelj ističe da će dobijena sredstva iskoristiti za nabavku muzilice za krave, a to će mu ujedno biti podsticaj za proširenje stočnog fonda.\nBožidar Batinić će dobijenim sredstvima proširiti vinograd za još 500 čokota čime će i proizvodnju povećati, na kako on kaže, zavidan nivo.


Šta su kandidati danas poručili prilikom glasanja? - Politika - Dnevni list Danas\nPočetna » Politika » Šta su kandidati danas poručili prilikom glasanja?\nŠta su kandidati danas poručili prilikom glasanja?\nPredsednički kandidati su danas tokom glasanja na biračkim mestima davali izjave zamedije, koje zbog izborne tišine prenosimo sada.\nJanković: Novi razlog za optimizam\nU Srbiji je stvoren novi iskreni politički pokret, novi razlog za optimizam, izjavio je danas predsednički kandidat Saša Janković i predvideo da ce taj pokret vratiti osmeh i dostojanstvo građanima i smisao institucijama Srbije.\nPošto je sa članovima porodice glasao na predsedničkim izborima, Janković je istakao da se izborima vraća iskren način bavljenja politikom i državnim poslovima.\nVratićemo osmeh na lice građana Srbije, vratićemo dostojanstvo građanima Srbije, vratićemo smisao institucijama Republike Srbij i posle ovoga ništa u Srbiji neće biti isto, najavio je Janković.\nPosle dugo vremena počećemo da stavljamo stvari na njihovo pravo mesto, rekao je Janković i svim građanima Srbije poželeo srećne, uspešne, demokratske izbore. PRVI KORAK KA PROMENAMA\nJeremić: Važno za budućnost Srbije\nPredsednički kandidat Vuk Jeremić izjavio je danas, posle glasanja u Osnovnoj školi „Sveti Sava“ u beogradskoj opštini Vračar, da očekuje da izbori budu praznik demokratije i prvi korak ka promenama.\nJeremić je ocenio da su izbori važni za budućnost Srbije.\nOn je novinarima rekao da je predizborna kampanja protekla u najneregularnijim uslovima od početka višestranačja u Srbiji.\nSvi ti probelmi, ocenio je Jeremić, mogu se rešiti ako građani u velikom broju izađu na izbore.\nJeremić je očekuje da se sačuva integritet izbornog procesa i da se pošteno izbroji svaki glas.\nOn je rekao da će se glasovi brojati i nezavisno od Republičke izborne komisije.\nJeremić predviđa drugi krug glasanja, kada će se dogoditi promene u Srbiji.\nParović: U duhu demokratskih promena\nKandidat za predsednika Srbije Miroslav Parović izjavio je danas da se nada da u Srbiji neće uspeti plan NATO struktura i da će ovaj dan, a posebno izborna noć, proteći mirno i završiti se u duhu najboljih demokratskih tekovina.\nVodio sam ubedljivo najpristojniju kampanju, koja je imala svoju vrednosnu crtu, ocenio je Parović, posle glasanja.\nOn je objasnio da se nije uključio u „veoma štetnu referendumsku atmosferu“ , već je pokušao da Srbiji ponudi drugačiju politiku.\nNe mislim da će ta politika biti previše iskazana u broju, ali sam siguran da će doprineti stabilnosti zemlje i sprečiti tu naopaku referendumsku atmosferu u zemlji, zaključio je Parović.\nRadulović: Velika izlaznost prilika\nVelikom izlaznošću imamo veliku priliku da dođemo do drugog kruga, a onda i pobedimo Aleksandra Vučića i da u Srbiji svane, izjavio je danas predsednički kandidat i lider Dosta je bilo (DJB) Saša Radulović.\nOn je, posle glasanja na biračkom mestu 40 u vrtiću Cerak, pozvao građane da glasaju, jer ima dovoljno kandidata, veliki je izbor i ne postoji nijedan razlog da ne izađu na izbore.\nImamo iza sebe pet godina Vučićevog mraka, to imate priliku da promenite na ovim izborima, rekao je Radulović.\nNa ovim izborima građani biraju koga god da podržavaju, ako ne mene, neka podrže nekog drugog kandidata, naglasio je Radulović i zaključio da je Srbija zemlja njenih građana, a ne „Vučićeva korumpirana partijska država“.\nBeli: Ja sam najbolji\nDefinitivno, pobeda u prvom krugu, izjavio je danas, posle glasanja, predsednički kandidat Luka Maksimović, alijas Luka Preletačević Beli.\nDa se ne lažemo, želim sreću svim kandidatima, daj Bože da bude fer igra, pa ćemo videti, nek’ najbolji pobedi, a definitivno ja sam najbolji, naglasio je Maksimović.\nVučić: Izbori za stabilnost Srbije\nPredsednički kandidat vladajuće koalicije Aleksandar Vučić nada se da će Srbija ovim izborima obezbediti stabilnost, nastavak ekonomskih reformi i uspeha i podršku Vladi.\nOn je, posle glasanja, novinarima izjavio da želi da veruje da nikome neće padati na pamet da destabilizuje Srbiju i radi ono što je, nažalost, obećavao u izbornoj kampanji.\nUveren sam da će izlaznost biti velika i da će ljudi na demokratski način da odluče o svojoj budućnosti, naglasio je Vučić.\nUpitan da li očekuje pobedu u prvom krugu, on je odgovorio da ne zna, ali da se „uvek nada tome“.\nNa narodu je da kaže šta želi. Svaku volju ljudi u Srbiji ću prihvatiti i priznati. Ukoliko budem poražen, istog sekunda ću čestitati mojim protivkandidatima, najavio je Vučić.\nOn je poručio da bi, ukoliko bude drugačije, bilo pristojno da, „posle svih uvreda koje su uputili i najprljavije kampanje koju su vodili“, i oni umeju njemu da čestitaju.\nŠto se mene tiče, potpuno sam miran, radio sam najbolje što sam mogao za našu zemlju, a da li će narod reći da li je to bilo dobro ili ne, to ćemo da vidimo večeras, zaključio je Vučić.\nVučić je na glasanje, na biračko mesto broj 27 u opštini Novi Beograd, došao sa ćerkom Milicom.\nPopović: Šansa za novi početak\nVladajuća koalicija vidi put Srbije u slepoj ulici, a ovi izbori mogu da budu šansa za novi početak, izjavio je danas, posle glasanja, predsednički kandidat Demokratske stranke Srbije Aleksandar Popović.\nSasvim je jasno da vladajuća koalicija vidi put Srbije u jednoj slepoj ulici, što je, prema oceni Popovića, pripadnost Srbije Evropskoj uniji.\nŠto se pre Srbija okrene od toga i krene svojim putem, to će biti bolje, rekao je Popović i naglasio da izbori za predsednika Srbije mogu da budu šansa za novi početak.\nOvo danas je kraj jednog izbornog procesa koji nije u svemu bio ravnopravan, ali se nadam da ga je DSS časno vodila, bez povišenih tonova, istakao je Popović, iako smo jasno i oštro kritikovali stanje u društvu i državi i govorili kojim putem Srbija treba da ide.\nStamatović: Biramo budućnost\nDanas ne biramo samo predsednika, već biramo budućnost Srbije i našeg naroda, izjavio je predsednički kandidat Milan Stamatović.\nOn je,posle glasanja na izborima za predsednika Srbije, izrazio nadu da će građani, „u okeanu lažnih obećanja i neistina“, prepoznati one koji ih vode ka ozdravljenju Srbije.\nNadam se da će Zlatibor biti pelcer za celu Srbiju, rekao je Stamatović.\nČanak: Građani da slobodno odluče\nPredsednički kandidat Lige socijaldemokrata Vojvodine (LSV) Nenad Čanak danas je, posle glasanjaa izrazio nadu da će izbori proteći u fer atmosferi, „za razliku od kampanje, koja je bila veoma teška“.\nNadam se da će građani slobodno izneti svoju volju na biralištima, pa neka pobedi onaj kome građani daju najviše poverenja, poručio je Čanak.\nŠešelj: Okršaj sa Vučićem u drugom krugu\nPredsednički kandidat Srpske radikalne stranke (SRS) Vojislav Šešelj izjavio je danas da se na izborima za predsednika Srbije nada prolasku u drugi krug, gde ga, kako predviđa, čeka „žestok okršaj sa Aleksandrom Vučiće“.\n„Unapred se radujem tom okršaju“, rekao je posle glasanja Šešelj, koji je ubeđen da Vučić „neće uspeti da izbegne direktan TV duel“ sa njim.\n„Drugog kruga nema bez TV duela“, rekao je Ššelj novinarima, ističući da on nudi nekoliko duela na raznim televizijama sa nacionalnom frekvencijom.\nUpitan o zdravstvenom stanju, Šešelj je odgovorio da je njegovo zdravlje odlično i nikad bolje, dok je na pitanje da li je „Vučićev čovek“ uzvratio da to nije moguće, jer je od njega stariji 16 godina.\nObradović: Krajnje nepošteni izbori\nOvo su bili krajnje neopošteni izbori u kojima predsednički kandidati nisu imali ravnopravan medijski tretman, izjavio je danas kandidat pokreta Dveri za predsednika Srbije Boško Obradović.\nPostojali su samo jedan predsednički kandidat i to vlasti, kao i tortura struktura vladajuće stranke protiv svih koji drugačije misle, ocenio je Obradović.\nOn je novinarima posle glasanja rekao da je, uprkos tome, istrčao ozbiljnu i poštenu predsedničku trku i predstavio najozbiljniji program sa veoma konkretnim rešenjima.\nObradović je zadovoljan što je predstavio jednu novu politiku, za koju smatra da nesumnjivo dolazi u Srbiju i koja pobeđuje širom Evropke i sveta.\nSamo je pitanje vremena da li će ta politika u Srbiji pobediti na ovim ili sledećim izborima, zaključio je Obradović.\nPredsednički izboriPredsednički kandidatBeograd


Predložen model Obligacione šeme za energetsku efikasnost BiH – Centar za razvoj i podršku\nPredložen model Obligacione šeme za energetsku efikasnost BiH\nModel Obligacione šeme za energetsku efikasnost Bosne i Hercegovine (BiH), koji je razvio USAID projekat Investiranje u sektor energije zajedno sa resornim ministarstvima i drugim državnim institucijama, kreiran je tako da značajno unaprijedi način finansiranja efikasne proizvodnje energije. Istraživanje je pokazalo da većina ispitanika podržava ideju da se energetska efikasnost finansira putem posebnog poreza, navodi USAID projekat.\nObligacione šeme za energetsku efikasnost, o kojima je prošle nedelje bilo riječ na konferenciji u Sarajevu, „otvoriće hiljade novih radnih mesta, ali i priliku za sve kompanije iz energetskog sektora. Nadamo se da će potrebna zakonska regulativa za implementaciju šema biti usvojena kako bi BiH u skorijoj budućnosti mogla krenuti ka boljem modelu energetske efikasnosti“, rekao je direktor USAID misije u BiH, Peter Duffy, navodi se u saopštenju USAID projekta Investiranje u sektor energije.\nEnergetska efikasnost je značajna za zaštitu životne sredine jer između ostalog za rezultat ima smanjenje emisija oksida sumpora (SOx), oksida azota (NOx) i suspendovanih čestica PM2.5 i PM10, manje emisije CO2 i smanjenu upotrebu vode i uglja. Energetska efikasnost može biti i jedna od alternativa izgradnji brana i elektroenergetskih vodova, navodi se u jednoj od prezentacija na sajtu USAID projekta Investiranje u sektor energije.\nBosna i Hercegovina je jedna od energetski najneefikasnijih zemalja u jugoistočnoj Evropi. Budući da ni državni budžeti ni bankarski krediti ne mogu samostalno da podnesu velike potrebe za finansiranjem mjera energetske efikasnosti, obligacione šeme kao mehanizam su jedina opcija koja u vidu subvencija može pokrenuti čitav sistem, navodi se u saopštenju.\nPrema istraživanju koje je sprovedeno u okviru projekta, većina ispitanika u oba entiteta podržava ideju da se energetska efikasnost finansira iz sredstava prikupljenih putem posebnog poreza koja bi se slivala u jedan poseban fond, ali su njihovi stavovi podeljeni kada je u pitanju buduće namjensko trošenje ovih sredstava.\nInvesticija od 51 milion eura u energetsku efikasnost godišnje bi proizvela godišnji rast BDP-a od 1%\nU četvorogodišnjem procesu kreiranja ovog modela finansiranja energetske efikasnosti, USAID projekat Investiranje u sektor energije zajedno sa nadležnim ministarstvima i drugim institucijama vlasti, procjenio je da investicioni potencijal energetske efikasnosti u BiH iznosi blizu 5 milijardi KM (oko 2,55 milijardi evra).\nAnalizom je utvrđeno da bi se ulaganjem 100 miliona KM (oko 51 milion evra) godišnje u mjere energetske efikasnosti, BDP Bosne i Hercegovine povećao za blizu 1% godišnje, što bi rezultiralo otvaranjem približno 4,900 novih radnih mjesta godišnje.\nTakođe, primjenom ovog modela i ulaganjem 100 miliona KM, uštedila bi se energija jednaka potrošnji 17.000 prosječnih domaćinstava, kao i smanjenje emisije CO2 jednake godišnjoj emisiji koju proizvede 19.000 vozila.\nPored prijedloga modela, na konferenciji su predstavljene i Smjernice politike obligacionih šema za energetsku efikasnost koje su pripremili Sekretarijat Energetske zajednice i Evropska banka za obnovu i razvoj (EBRD), kao i primjeri Programa obligacionih šema iz Sjedinjenih Američkih Država (SAD).\nNovo partnerstvo u cilju povećanja EE u domaćinstvima i biznisimaCeremonial opening of new „Smart school“ in TC


Strožije sa investitorima: Nemačka to više neće dozvoliti - Ekonomske Vesti\nStrožije sa investitorima: Nemačka to više neće dozvoliti\n8. apr. 2020 9. apr. 2020 Andrija Matić 0 Comments\nProtekle nedelje su pokazale da je snabdevanje nemačkog stanovništva važnim proizvodima, kao što su vakcine, stavljeno u zavisnost od samo jednog jedinog proizvodjača, ističe sa na sajtu Vlade Nemačke kao objašnjenje za pooštravanje uslova sticanja udela u nemačkim firmama za investitore van EU.\nNemačka vlada je danas utvrdila predlog izmena Zakona o stranim ulaganjima kojima se uvode dodatni kriterijumi za odbijanje investitora iz zemalja van EU.\nDosad je kriterijum za odbijanje investitora bio da postoji „stvarna i teška opasnost“ ugrožavanja „javnog poretka i bezbednosti“, a sada se kao kriterijum propisuje da bi „odlivom informacija i tehnologija MOGAO da bude ugrožen javni poredak i bezbednost“.\nTakodje je izmenama predvidjeno da će svako pravno i stvarno sticanje udela u nemačkim firmama iz oblasti kritične infrastrukture i drugih bezbednosno osetljivih civilnih sektora biti obustavljeno dok traje kontrola ispunjenosti novih kriterijuma Dosad je takav kriterijum važio samo za industriju naoružanja.\nNemačka vlada tvrdi da su ove promene u odnosu prema investitorima u skladu sa novim zahtevima Evropske unije za kontrolu stranih investicija utvrđenim aprila 2019. godine.\nPredstavnici nemačke privrede kritikovali su danas novi odnos Nemačke prema investitorima jer, rekli su oni, država već sada ima dovoljno ingerencija već kod sticanja udela većeg od 10%.\n← Berni Sanders odustao od trke za predsednika Amerike\nDogovorili se: Rusija, Saudijska Arabija, SAD snižavaju eksploataciju nafte →


Ministar Bogdanović učestvuje na 40. Generalnoj konferenciji UNESCO\nDatum objave: 16.11.2019 13:26 | Autor: Ministarstvo kulture\n40. Generalna konferencija UNESCO održaće se u Parizu od 12-27. novembra 2019. godine, a delegaciju Crne Gore predvodi ministar kulture i predsjednik Crnogorske nacionalne komisije za UNESCO, Aleksandar Bogdanović.\nMinistar Bogdanović će uzeti učešće u radu plenarne sesije 18. novembra, kao i narednog dana, 19. novembra, tokom sastanka ministara kulture.\nGeneralna konferencija UNESCO organizuje se svake druge godine i na njoj se utvrđuju politike i osnovni pravci rada Organizacije za naredne dvije godine, razmatraju se i usvajaju dvogodišnji programi i budžet, analiziraju se mehanizmi saradnje i uspostavljanja i poštovanja međunarodnih standarda, kao i druga važna pitanja i odluke iz nadležnosti Organizacije.\nNa Konferenciji učešće uzimaju predstavnici država članica, posmatrači iz država koje nijesu članice, kao i predstavnici međuvladinih i nevladinih organizacija.\nTokom 40. Generalne konferencije održaće se izbori za važna međuvladina tijela, u skladu sa redovnom procedurom Organizacije.\nCjelopkupan rad Konferencije će pratiti Stalna delegacija Crne Gore pri UNESCO, i to: stalni predstavnik/ambasador Ivan Ivanišević sa predstavnicima Stalne delegacije, dok će generalna sekretarka Crnogorske nacionalne komisije za UNESCO, Milica Nikolić, učestvuje u radu Konferencije od 14 - 19. novembra 2019. godine.


Birodi pokreće koaliciju protiv korupcije u Nišu\nBeta 4. decembra 2015. 12:05\nBiro za društvena istraživanja (BIRODI) u Nišu je inicirao osnivanje koalicije „Za integritet“ koja će okupiti organizacije civilnog društva, akademskih institucija, medija i pojedinaca koje se bore protiv korupcije.\nBIRODI je inicirao i osnivanje prve socijalne mreže za borbu protiv korupcije u Srbiji www.integrist.net, rekao je predstavnik Biroa Zoran Gavrilović za agenciju Beta.\n„Želimo da izvršimo pritisak na državu da počne da se ozbiljno bori protiv korupcije. Očito je da sada nema kapacitet, a ni želje ni volje da se bori protiv te pojave“, kazao je Gavrilović.\nPrema njegovim rečima, koalicija „Za integritet“ najpre će povezati organizacije koje se već bore protiv korupcije, potom tela poput lokalnih antikorupcijskih foruma i ostale organizacije i pojedince.\n„Srbija je država sa sistemskom korupcijom i mehanizmi borbe koji postoje u drugim državama gde je korupcija manja, kod nas se ne mogu primenjivati. Potrebno je da svako od nas da svoj doprinos borbi protiv korupcije“, naveo je Gavrilović.\nGavrilović je dodao da postoji namera da se koncept borbe protiv korupcije koji je razvijen u Nišu, proširi po celoj Srbiji.\n„U Nišu je formirano lokalno telo od gradjana koji nisu profesionalci i nisu za taj posao dodatno plaćeni, već svoje slobodno vreme koriste za javni interes“, rekao je Gavrilović.\nPrema njegovim rečima, on-lajn mreža integrist.net omogućiće gradjanima da na najbrži način razmene informacije i dodju do rešenja za svoj problem u vezi sa bilo kakvim oblikom korupcije.


RTCG - Radio Televizija Crne Gore - Nacionalni javni servis :: Korona virus - Svijet :: Fajzer: Busteri pružaju zaštitu od omikrona\n08. 12. 2021. 21:43 >> 21:44 4\nFajzer: Busteri pružaju zaštitu od omikrona\nFajzer je saopštio da buster doza njegove vakcine protiv Kovida 19 može da pruži snažnu zaštitu od omikrona, nove varijante koronavirusa, iako su prve dvije doze po svemu sudeći znatno manje efikasne.\nFarmaceutska kompanija Fajzer i njen partner Bajontek kažu da, dok dvije doze možda ne pružaju dovoljnu zaštitu da spriječe zarazu, laboratorijski testovi pokazuju da je buster 25 puta povećao nivo antitijela u organizmu koja se bore protiv virusa.\nUzorci krvi uzeti mjesec poslije bustera pokazali su da su ljudi imali nivoe antitijela koja neutrališu i omikron varijantu, slične stepenu koji se pokazao efikasnim u zaštiti od ranijih varijanti, poslije dvije primljene doze vakcine.\nNaučnici još ne znaju koliko je zaista ozbiljna prijetnja koju predstavlja omikron. Trenutno je veoma zarazna delta varijanta odgovorna za većinu slučajeva kovida 19 u SAD i drugim zemljama.\nMeđutim, omikron varijanta, otkrivena krajem prošlog mjeseca, sadrži neoubičajeno veliki broj mutacija i naučnici užurbano pokušavaju da utvrde koliko se lako prenosi, da li izaziva bolest koja je ozbiljnija ili blaža od drugih vidova koronavirusa, i koliko može da izbjegne zaštitu koju pruža ranija vakcinacija.\nFajzerovi zaključci, objavljeni u saopštenju za medije, su preliminarni i još nijesu prošli naučnu provjeru.\nMeđutim, to je prvi nalaz jednog proizvodjača vakcina u ispitivanju da li buster doze, za koje zdravstveni zvaničnici insistiraju da treba da se prime, zaista čine značajnu razliku.\nFajzer Omikron soj


Exit Label predstavlja: Disciplin A Kitschme - Rock SvirkeRock Svirke\nExit Label predstavlja: Disciplin A Kitschme\nNovi album kultne grupe Disciplin A Kitschme, pod nazivom „Uf!“, možete preuzeti u ekskluzivnom, samo za Exit etiketu, skrojenom obliku.\n„Uf!“ će na CD-u izdati PGP RTS i Croatia Records, dok će vinil svetlost dana ugledati u izdanju kuće „Odličan hrčak“.\nOvo je, uz dva maksi singla, jedan mini LP i jedan album uživo, deveti album sastava Disciplin A Kitschme, grupe koja je ispisala najvažnije stranice istorije jugoslovenskog rokenrola. Nakon „londonskog“ perioda, obeleženog jedinstvenim instrumentalnim pristupom jungle i drum’n’bass muzici, grupa je ponovo u Beogradu i ispisuje prepoznatljive, a opet nove i uvek sveže stranice domaćeg roka.\nKoja – bas & glas\nBuca – bubnjevi, udaraljke & glas\nManja – glas\n+ Ronald Anžur – konge & daire\n+ Rahaja – diđuridu\n+ Banana – prateći vokal u pesmi „Neukusu treba reći NE!“\n+ Toma Grujić – glas u pesmi „Upad“\nAlbum je snimljen tokom aprila 2011. u studiju „Banana sistem“, snimatelj je bio Branislav Petrovic Banana.\nMiks su radili Koja i Goran Vukojčić, koji je takođe uradio i mastering, u studiju „Prljavi salonac“, u Beogradu. Postmastering je radio Vlada Negovanović u studiju „Sky“, a produkciju, editing i omot – Koya.


"Vodovod" objasnio zbog čega povremeno dolazi do pada pritiska u celoj distributivnoj mreži | Novosadski informativni portal 021\n"Vodovod" objasnio zbog čega povremeno dolazi do pada pritiska u celoj distributivnoj mreži\nKako su se u poslednjih godinu dana dešavale česte havarije na elektro-mreži, a koje su pak zahtevale određeni vremenski period sanacije, dešavalo se da prestane sa radom i Fabrika vode, iz razloga što pumpe rade na elektro-pogon.\nU tim situacijama dolazilo je nekad do kratkotrajnih, a nekad i višesatnih prekida u vodosnabdevanju jer je JKP "Vodovod i kanalizacija" zavisilo od brzine operativnosti radnika "Elektrodistribucije" koji su zaduženi za otklanjanje havarije, saopštili su iz "Vodovoda".\nKako bi se problemi ovog tipa u budućnosti izbegli ili barem sveli na minimum, JKP "Vodovod i kanalizacija" je, u saradnji sa Javnim preduzećem "Elektroprivreda Srbije", u septembru prethodne godine uvelo novi sistem automatskog prekopčavanja napajanja Fabrike vode, koji je do sada tri puta uspešno testiran, navodi se u saopštenju.\n- Naime, Fabrika vode se snabdeva električnom energijom iz više pravaca i u slučaju da dođe do prekida u isporuci iste na jednom vodu, sistem se automatski, u roku od maksimalno četiri sekunde, prebacuje na sledeći aktivan vod. U toku te četiri sekunde pumpe prestaju sa radom i opada nivo vode u bunarima što za posledicu ima privremeni pad pritiska u celoj distributivnoj mreži. Kada se napajanje ponovo uspostavi, tačnije kada se sistem prebaci na aktivan vod, potrebno je minimum 20 minuta da se pokrene Fabrika vode, a maksimalno sat vremena da se sistem vodosnabdevanja stabilizuje. Na žalost, nakon havarije bilo koje vrste voda ne može u momentu da stigne do građana, dok struja ili gas mogu, jer neki parametri, kao što su hidraulika ili pritisak, moraju biti ispoštovani – navode u "Vodovodu".\nOvakav sistem automatskog prekopčavanja, kažu u tom gradskom preduzeću, mnogo je sigurniji i uspešniji od agregata jer, na prvom mestu, vreme reakcije kod agregata iznosi 10 do 15 minuta i sistemu bi, samim tim, trebalo duže vremena da se stabilizuje. Takođe, u "Vodovodu" navode da bi agregat tog tipa morao da bude ogromnih dimenzija, da je ekološki vrlo problematičan zbog korišćenja određenih fosilnih goriva i da bi njegovo održavanje bilo veoma skupo, te se i iz tih razloga ne koristi nigde u svetu.\n- Ono što je važno napomenuti jeste da zgrade koje nemaju hidrofor mogu privremeno ostati bez vode i u slučaju kratkotrajnog pada pritiska. Naime, u situacijama redovnog pritiska (2,8 do 3 bara) voda iz distributivnog sistema može da dosegne visinu do 30 metara i u zgradama bez hidrofora, što u slučaju kada pritisak padne i za samo jedan bar smanjuje visinu pritiska za više od 10 metara – dodaju iz JKP "Vodovod i kanalizacija".


FEDERALNA VLADA PRIHVATILA PRIJEDLOG ZAKONA KOJIM SE REGULIŠE I DJEČIJI DOPLATAK | Hayat.ba\nPripremom ovog, kako je navedeno, značajnog zakona Ministarstvo rada i socijalne politike nastavlja provoditi socioekonosmku reformu.\nS obzirom na to da postojeći sistem zaštite porodice, kako je ocijenjeno, nije ujednačen i razlikuje se od kantona do kantona, ovaj Zakon ima za cilj uspostaviti socijalno pravedniji i fiskalno održiv sistem zaštite porodice s djecom, ukinuti postojeću diskriminaciju djece po osnovu življenja, izjednačiti prava djece u te ublažiti posljedice siromaštva porodicama u podizanju, odgoju i zbrinjavaju djece.\nZakonom se utvrđuje, kako je istaknuto, osnovna materijalna prava podrške sa djecom, što podrazumijeva dječiji dodatak i novčanu pomoć nezaposlenih porodilja i definiše postupak ostvarivanja i finansiranja ovih prava. Osnova za obračun ovih osnovnih prava kalkulisala bi se prema prosječnoj neto plati u Federaciji Bosne i Hercegovine koja je ostvarena u prethodnoj kalendarskoj godini.\nPravo na dječiji dohotak ostvarivala bi djeca do navršene 18. godine ako, kako je obrazloženo, prihodi po članu domaćinstva ne prelazi 20 posto prosječne plate, uz uslov da nisu na trošak budžeta korisnici smještaja u hraniteljskoj porodici ili ustanovi socijalne zaštite.\nS druge strane, novčanu pomoć porodilje koje nisu u radnom odnosu mogu ostvariti ako su na evidenciji nadležne službe za zapošljavanje ili su na redovnom školovanju, a ispunjavaju uslove vezane za prihodovni cenzus. Naknada u tom slučaju je 30 posto prosječne neto plate, a isplaćivat će se 12 mjeseci iz kantonalnog budžeta.\nPrava na naknadu plate porodilja u radnom odnosu, za vrijeme odsustva s posla radi trudnoće, porođaja i njege djeteta, vršit će se u skladu sa propisima iz oblasti socijalne i dječje zaštite do početka primjene ovog Zakona, a nakon toga u skladu s propisima iz oblasti zdravstvenog osiguranja.\nNadležni ministar Vesko Drljača (SBB) je izjavio da porodica predstavlja osnov stabilnog i zdravog društva, zbog čega je bitno graditi dostojanstvo porodice, prvenstveno kroz materijalnu i emocionalnu sigurnost.\n“Prijedlog Zakona ima i socijalnu i ekonomsku komponentu, jer predstavlja i ulaganje u ljudske resurse, posebno u situaciji sve manjeg rađanja djece i odlaska mladih porodica u inostranstvo”, istakao je Drljača te naglasio da materijalna podrška porodici predstavlja i jedan od segmenata pronatalitetne politike u šta on, kao i cijelo Ministarstvo ulažu velike napore.\nZakonom, pored značajnih financijskih benefita, predviđeno je i godišnje obilježavanje “Dječje nedjelje” u prvoj sedmici u oktobru. Za realizaciju svih ovih prava, prema podacima iz ove godine, treba godišnje izdvojiti na godišnjem nivou 65 miliona KM za 72.995 djece korisnika osnovnog dječjeg dodatka i 10.349 djece korisnika uvećanog dječijeg dodatka.\nDa bi ovaj zakon stupio na snagu potrebno je da ga usvoje oba doma Parlamenta Federacije Bosne i Hercegovine.


Besplatne informatičke obuke za nezaposlene - YU ECO RTV\nNaslovna / Društvo / Besplatne informatičke obuke za nezaposlene\nGoran Pre 7 дана\tDruštvo Napiši komentar 22 Pregledi\nNacionalna služba za zapošljavanje poziva sva nezaposlena lica da se prijave za pohađanje specijalističkih obuka iz oblasti informaciono-komunikacionih tehnologija koje organizuje kompanija “Semos education”.\nNa osnovu Sporazuma o saradnji sa Ministarstvom za rad, zapošljavanje, boračka i socijalna pitanja i Ministarstvom prosvete, nauke i tehnološkog razvoja, Semos Education organizuje besplatne obuke kao podršku Globalnoj inicijativi za sticanje digitalnih veština.\nSve obuke – razvoj softvera, analitičar podataka, administator računarske mreže i praktikant veštačke inteligencije biće realizovane onlajn, a namenjene su nezaposlenim licima, studentima, kao i licima koja su usled pandemije ostala bez posla.\nUčešće nezaposlenih lica sa evidencije Nacionalne službe za zapošljavanje, koja se prijave za ovaj vid stručnog usavršavanja, potpuno je besplatno. Svi zainteresovani mogu se prijaviti do 1. septembra.\nPrethodna Povećane cene zahteva za vozačku dozvolu i izvoda iz matičnih knjiga\nSledeća Razgovor sa umetnicom Vanjom Subotić i kreativna radionica u Savremenoj galeriji


Kreativni sobičak - Likovne radionice na engleskom jeziku! BeogradZaDecu\nKreativni sobičak je mesto gde deca od 6 do 12 godina mogu razvijati svoje znanje i veštine iz oblasti likovne umetnosti, i pritom usavršavaju svoje znanje engleskog jezika!\nKreativni sobičak pruža deci mogućnost da, koristeći razne materijale iskažu svoj talenat iz sfere umetnosti ali i ostalih segmenata života.\nNa taj način razvijaju motoričke veštine, sposobnost koncentracije i razvijaju svest o važnosti čuvanja životne sredine, a osnovu, vezanu za likovno obrazovanje koju su dobili u svojim vrtićima ili školama, nadograđuje.\nSpecifičnost kreativnog sobička su likovne radionice na kojima se komunikacija odvija na engleskom jeziku, čime deca imaju mogućnost da u praksi koriste znanje jezika koji uče u školi, kao i radionice sa roditeljima, čime se produbljuje odnos roditelj – dete dok zajednički stvaraju neki od predmeta.\nMaterijal za rad je obezbeđen, a sve što naprave, deca nose kući.\nRadionice vode Marija Urošević, diplomirani dizajner i student završne godine Fakulteta likovnih umetnosti- odsek vajarstvo i Marija Paunović Čontoš, tv-novinarka koja je tokom svog rada na Televiziji Pančevo stvarala emisije za decu.\n„Kreativni sobičak“ je otvoren tri puta nedeljno :\n– subota od 17 – 19h\n– nedelja od 11 – 13h\n– nedelja od 17 – 19h (radionice deca + roditelj)\nCena pojedinačne radionice je 800 dinara, dok za ceo mesec, 4x je 3000 dinara.\nRadionice se odvijaju u učionicama škole stranih jezika Butterfly Learning Centre, u Tržnom centru „Bazar Vidikovac“.\nPrijave su obavezne. Prijavu možete popuniti OVDE ili pozivom na telefon 064/866 20 44.\ne – mail: kreativnisobicak@gmail.com\n3,592 total views, 1 views today


2013: ”Efikasnija uloga građana i civilnog društva u nadzoru i zaštiti radnih prava”. Projekat | Fondacija Centar za demokratiju\nTokom različitih projekata koje smo sproveli prethodnih godina, a naročito kroz akciju Crno na belo - Zajedno smo glasniji, građani su pokazali da je više nego potrebno i opravdano uključivanje organizacija civilnog društva u oblasti zaštite prava radnika i uređivanja sfere rada. Zbog toga smo veliki deo naših aktivnosti usmerili na uključivanje što većeg broja organizacija civilnog društva čiji se korisnici i članovi neminovno susreću sa problemima pri zapošljavanju i na radu, a takođe su u mogućnosti da doprinesu poboljšanju situacije u ovoj oblasti.\nFondacija "Centar za demokratiju" započela je u junu 2013. godine realizaciju projekta "Efikasnija uloga građana i civilnog društva u nadzoru i zaštiti radnih prava" koji ima za cilj da organizacije civilnog društva (OCD), kao legitiman akter, aktivnije učestvuju u procesu planiranja javnih politika u polju zaštite prava radnika.\nPodržavamo organizacije u lokalnim sredinama koje žele da se uključe u programe za zaštitu i nadzoru radnih prava, ali i ekonomskih i socijalnih prava u širem smislu. Podstičemo učešće građana da putem online portala i socijalnih mreža da iskažu svoje prioritete. Zalažemo se za unapređenje zakonskog i institucionalnog okvira u ovoj oblasti koje će biti razmatrane sa relevantnim stručnjacima.\nProjekat je deo akcija Crno na belo i sprovodi se u partnerstvu sa Centrom za nove komunikacije Dokukino, Timočkim klubom, Udruženjem građana Zajedno, i Resurs centrom Majdanpek.\nSprovođenje projekta finansijski je podržao USAID preko Instituta za održive zajednice.


ŽOK Bambi volej Archives - PPmedia\nŽOK Bambi volej\nOpština Prijepolje nagradila je odbojkašice Bambi Voleja sa 150 hiljada dinara za osvojeno prvo mesto i šapmionsku titulu u Drugoj odbojkaškoj ligi grupa Zapad, i izboren plasman na završni turnir za popunu Prve B lige. Naime, Opštinsko veće ovaku odluku je donelo na inicijativu predsednika opštine Dragoljuba Zindovića. Iz Odbojkaškog kluba Bambi Volej kažu da […]\nadminpp033 Нема коментара 12 априла, 2018 9:13 am\nOdbojkašice Bambi Voleja pobedile su u 14. kolu Druge lige Zapad ekipu Leposavića sa 3:0, po setovima 25:23, 25:15 i 25:19 za nešto više od jednog časa igre. Nakon ove pobede prijepoljske odbojkašice zadržale su lidersku poziciju na tabeli sa 35 bodova, jednim bodom više od ekipe Tutina. I drugi put ove sezone odbojkašice Bambi […]\nadminpp033 Нема коментара 11 марта, 2018 10:45 pm\nOdbojkašice Bambi voleja i košarkaši Mileševca nastavili pobedonosne serije\nOdbojkašice Bambi voleja iz Prijepolja nastavile su „šetnju“ kroz Regionalnu ligu Zlatiborsko-moravičkog okruga, ostvarena je i 17. uzastopna pobeda. Prijepoljske odbojkašice pobedile su u gostima ekipu Stars iz Požege sa 3:0 u setovima. U dosadašnjih 17. kola izabranice Adisa Micanovića izgubile su samo jedan set, do završetka prvenstva ostalo je da se odigra još 5. […]\nadminpp033 Нема коментара 21 марта, 2016 8:01 am\nOdbojkašice Bambi voleja nastavljaju sa “terorom”\nOdbojkašice Bambi voleja nastavile su “šetnju” kroz Regionalnu ligu Zlatiborsko – Moravičkog okruga za odbojkašice.Na gostovanju u Priboju savladana je istoimena ekipa sa 3:0 (25-13 25-19 25-20).Od samog početka utakmice prijpoljske odbojkašice nametnule su svoj stil igre tako da pobeda nijednog trenutka nije dolazila u pitanje.Domaće odbojkašice parirale su samo u trećem setu raspoloženoj ekipi […]\nadminpp033 Нема коментара 6 децембра, 2015 4:25 pm


Broj digitalnih direktora udvostručiće se ove godine! - Marketing Mreža\nBroj digitalnih direktora udvostručiće se ove godine!\nSVET – U majskom izveštaju Kluba digitalnih direktora (CDO), a koji je objavio eMarketer, ocenjuje se da bi se u 2015. godini broj digitalnih direktora mogao udvostručiti, što je četvorostruko više nego u 2013. godini.\nAnaliza Kluba CDO pokazala je da se radno mesto digitalnog direktora ubrzano uvodi svuda po svetu. I dok je Severna Amerika još 2013. godine imala 88 odsto svih digitalnih direktora na svetu, prošle godine je taj udeo opao na 68 odsto. Pad je u najvećoj meri zabeležen zbog sve većeg broja digitalnih direktora u Evropi – u svetskim razmerama je udeo digitalnih direktora iz Evrope 2013. godine bio sedam odsto, a prošle godine 23 odsto. Iz azijsko-pacifičke regije dolazi šest odsto svih digitalnih direktora, iz Indije i sa Bliskog Istoka dva odsto, a iz Latinske Amerike jedan odsto.\nKako zapažaju u Klubu CDO, funkcija digitalnog direktora je najčešća u oglašivačkoj industriji, odakle dolazi njih 36 odsto. Pet industrija gde ih se najčešće može naći su: mediji, izdavaštvo, neprofitne organizacije i maloprodaja.\nViše informacija na sajtu eMarketer.


VOJVODA CARA DUŠANA - Vojislav R. Vićić - Vesela knjiga online\n560,00 RSDUšteda: 90,00 RSD\nVOJVODA CARA DUŠANA - Vojislav R. Vićić količina\nU romanu VOJVODA CARA DUŠANA – Vojislav R. Vićić sa temom koji se bavi srednjovekovnom Srbijom u periodu kada se kraljevstvo spremalo da se uzdigne na nivo carstva.\nKnjiga nadahnjuje sa duhovnih vrela i visina slavne prošlosti od koje možemo dosta da naučimo. Ona ponovo vraća slike srednjeg veka, o vitezovima, časti, junaštvu, porodici, principima, otadžbini.\nPisac se potrudio je da verno opiše zaboravljeno vreme mnogostrukim tumačenjima srednjevekovnih vojnih, političkih i kulturnih događaja. Prava vrednost ovog romana krije se ne samo u vernom prikazu epohe, već i u pripovedačkom stilu kojim se oživljavaju srednjevekovni heroji rata i njihovi koliko vojni toliko duhovni podvizi, počev od velikana, kakav je bio car Dušan , do onih manje poznatih i anonimnih junaka na kojima je sveukupno počiva zlatno doba srpske istorije.\nSluženje otadžbini oličenoj u dinastiji, viteške zgode i nezgode , duhovna podvižništva kao i večita nostalgija vojnika za porodičnim domom jesu uporištne tačke zbivanaj u ovoj priči.\nVojvoda cara Dušana je knjiga koja stremi ideji da je književnost hleb naš nasušni, naročito ako se nadahnjuje sa duhovnih vrela i visina slavne prošlosti od koje možemo dosta da naučimo.\n650.00 din 560.00 din Dodaj u korpu\nBudite prvi koji će napisati recenziju “VOJVODA CARA DUŠANA – Vojislav R. Vićić” Odustani od odgovora


"Naređujem ruskim ministarstvima odbrane i spoljnih poslova da analiziraju nivo pretnje koju za našu zemlju predstavlja delovanje SAD i da preduzmu opsežne mere za pripremu simetričnog odgovora", rekao je Putin na sastanku svog Saveta za bezbednost, prenosi AFP.\nSAD su izvele probu rakete srednjeg dometa u nedelju 18 augusta sa ostrva kod Kalifornije, preneo je Pentagon čime su potvrdile prestanak važanja Sporazuma o nuklearnim snagama srednjeg dometa (INF).\nPotpisan krajem Hladnog rata, 1987, taj dokument je okončao krizu izazvanu sovjetskim rasporedjivanjem nuklearnih raketa SS-20 u Evropi.\n"Očigledno je da (američka raketna proba) nije bila rezultat improvizacije, već još jedna karika u nizu događaja planiranih odavno", rekao je Putnin i dodao da to samo ptovršđuje osnovu za ranije izraženu zabrinutost.\nKremlj: Dobijamo trku u naoružanju protiv SAD, uprkos havariji


Samoopredeljenje: Tači i Veselji nosioci organizovanog kriminala na Kosovu GracanicaOnline.Info\nSamoopredeljenje: Tači i Veselji nosioci organizovanog kriminala na Kosovu\n3. avgusta 2016. 1 min read\nPredstavnici pokreta Samoopredeljenje optužili su predsednika Hašima Tačija i lidera Demokratske partije Kosova (PDK) Kadrija Veselija da su glavni nosioci organizovanog kriminala i korupcije na Kosovu.\n„Nedavno objavljeni delovi snimljenih telefonskih razgovora visokog zvaničnika PDK Adema Grabovcija dokazuju ono što Samoopredeljenje sve vreme tvrdi, da Kosovom vlada politička mafija“, rekli su predstavnici pokreta na konferenciji za novinare, prenosi „Koha Ditore“.\nDržavni tužilac Kosova Aleksander Lumezi izjavio je danas da nema dokaza za podizanje optužnica protiv visokih zvaničnika Demokratske partije Kosova (PDK), čiji su razgovori prisluškivani tokom 2011. godine, a transkripti objavljeni u medijima pre nekoliko dana.\nRadi se o prisluškivanim razgovorima potpredsednika PDK i šefa poslaničke grupe ove stranke Adema Grabovcija, dok su presretnuti i razgovori sa aktuelnim predsednikom Kosova Hašimom Tačijem, predsednikom Skupštine Kadri Veselijem i drugim visokim zvaničnicima najveće stranke na Kosovu.\nLjumezi je rekao da je prisluškivanje bilo zakonito i odnose se na istragu koju su vodili međunarodni istražioci u vreme kada je Grabovci bio zamenik ministra transporta i telekomunikacija.\nPrema državnom tužiocu Kosova, međunarodni tužilac je imao u rukama presretnute razgovore i ocenio da nema dokaza za podizanje optužnice.\nPrevious Grabovci: Slučaj prisluškivanja, namera za moju političku eliminaciju\nNext Stojanović i Bratu obišli Projektni biro u Gračanici\n3. decembra 2021., 04:50


Politički inat i dalje ostavlja građane i preduzeća bez ekonomske podrške | Info-ks.net\nNemoguća misija Politički inat i dalje ostavlja građane i preduzeća bez ekonomske podrške\n22.11.2020 u 14:14\nUsvajanje Nacrta zakona o ekonomskom oporavku u drugom čitanju pokazalo se nemogućom misijom vladajuće koalicije i već dva puta nije usvojen, jer opozicione stranke odbijaju da daju svoj glas za zakon koji nazivaju slabim jer ne zadovoljava potrebe građana i preduzeća, prenosi Gazeta express.\nPolitičko negodovanje i dalje ostavlja građane i preduzeća bez ekonomske podrške, što im onemogućava da iskoriste povlačenje penzijske štednje od 10 posto. Iako organizacije koje se bave nadzorom nad radom Skupštine Kosova, procjenjuju da bi Nacrt zakona usmjeren na rješavanje ekonomskih posljedica pandemije trebalo da nađe širi politički konsenzus.\nPoslanik Pokreta Samoopredjeljenje Eman Rahmani kaže da Nacrt zakona koji je predložila vladajuća koalicija nema nikakve veze sa ekonomskim oporavkom.\nPrema njegovim riječima, najbolji ekonomski oporavak je da zemlja izađe na nove izbore.\nZamjenik Demokratske partije Kosova Sejdi Hoxha kaže da oni ne mogu podržati ovaj Nacrt zakona jer njihovi zahtjevi nisu obuhvaćeni.\nKaže da je PDK kao opoziciona stranka podnela svoj ekonomski paket Skupštini i zatražio od vladajuće koalicije da sarađuje u interesu građana, ali kaže da je zahtjev ignorisan.\nHoxha navodi da su za mogućnost povlačenja 10 odsto spremni da glasaju o izmjeni Zakona o fondu penzijske štednje putem koje bi građani mogli da povuku sredstva.\n„Nesreća je što se manipuliše u ime 10 odsto koji su uključeni u paket i ako ga ima, glasamo za njega izmjenom Zakona, ali ne i manipulacijom u ime ovoga čak ni sa ekonomskim paketom što ne garantuje snažnu podršku preduzećima i građanima Kosova. Kako možemo glasati kada nijedna od naših tačaka nije uključena u fiskalni ekonomski paket, ako je potrebna saradnja sa opozicijom, trebalo bi da saslušate i opoziciju u njenoj verziji kako ona gleda na ekonomski razvoj. Više od 6 mjeseci tražimo partnerstvo za izgradnju paketa ekonomskog oporavka, ali nažalost vlada nas je ignorisala. Oni nemaju glasove za usvajanje Zakona o ekonomskom oporavku, niti sarađuju sa opozicijom", rekao je on.\nUz obrazloženje da je Nacrt zakona o ekonomskom oporavku u korist građana, poslanik LDK Faton Bislimi poziva opozicione stranke da glasaju.\n„Zakon o ekonomskom oporavku je zaista zakon koji je napravljen za građane Kosova, zakon koji je napravljen za privatni biznis na Kosovu, zakon koji je napravljen za dobro naše države. To nema nikakve veze sa LDK, uostalom, kao ni sa vladajućom koalicijom, to ima veze sa građanskim interesom i normalno, sve dok opozicija ima izvorni interes u interesu građana, mi pozdravljamo amandman koji oni mogu da unesu na ovaj zakon. On mora biti usvojen jer je to neposredna potreba ovog naroda, neposredna je potreba ove zemlje da osjeti ruku države i da pandemija sa svim velikim zdravstvenim izazovima koje je stvorila, zdravstvena kriza koju je stvorila, barem ne mi”, rekao je on.\nNacrt zakona čiji je cilj suočavanje sa ekonomskim posljedicama pandemije trebalo bi da nađe širi politički konsenzus, smatra Eugen Cakolli iz Kosovskog demokratskog instituta.\nOn kaže da glavna odgovornost za neuspjeh u usvajanju ovog nacrta zakona snosi pozicija, LDK kao najveći parlamentarni entitet u sadašnjoj vladajućoj koaliciji.\n„U principu, svi zakoni koji imaju za cilj rješavanje posljedica, bilo zdravstvenih ili ekonomskih od pandemije, trebalo bi da nađu širi politički konsenzus, odnosno mimo trenutne parlamentarne većine. Međutim, neprihvatljivo je da se o ovom zakonu odlaže i o njemu se ne glasa deveti put zaredom, uključujući posljednjih sedam puta (prvo čitanje) kada ovaj zakon nije obezbjedio potrebne glasove."\nZakon o ekonomskom oporavkuSkupština Kosova\nNe može ovako...! Zeri: Vlada nezainteresovana za sjednice, nijedan ministar u skupštini\nOstaćemo uz privredu Hoti: Sljedeće sedmice usvajamo Zakon o ekonomskom oporavku


'Nametanje percepcije prošlosti dovodi u pitanje dobrosusedske odnose'\nIzvor: B92, 06.Dec.2019, 18:54\n"Nametanje percepcije prošlosti dovodi u pitanje dobrosusedske odnose"\nZajedničku istoriju različito tumače bugarski i makedonski istoričari, kaže makedonski član Zajedničke makedonsko-bugarske komisije Vančo Đorđijev.\nMakedonski član Zajedničke makedonsko-bugarske komisije o istorijskim i obrazovnim pitanjima Vančo Đorđijev kaže da postoji različito tumačenje termina "zajedničke istorije" između makedonskih i bugarskih istoričara.\nKako je rekao, Bugari pod tim podrazumevaju da smo "mi jedan narod koji je ima jedan jezik, >> Pročitaj celu vest na sajtu B92 << istoriju i prošlost", prenosi komentar Vanče Đorđijeva portal Plus info.\n"Najdirektnije rečeno kolege iz Bugarske žele da promovišu nekakvu političku koncepciju i ideologiju želeći da ukažu da smo do 1944. godine mi imali zajedničku istoriju. To njihovo razumevanje zajedničke istorije podrazumeva da je reč o jednom narodu koji je imao jedan jezik, istorija i prošlost", naglašava Đorđijev.\nKako on navodi, zajednička istorija Makedonaca i Bugara postoji u periodu srednjeg veka, kada je Makedonija bila deo bugarske države, nakon toga u period od 1915. do 1918. kada je teritorija Makedonije okupirana od Bugarske u Prvom svetskom ratu i u periodu od 1941. do 1944. godine.\n"Samo to može da bude zajednička istorija, sve druga je podeljena istorija. Mi smo realno ovde, mi smo makedonski narod sa makedonskim jezikom, istorijom i naše odnose treba da zavise od toga šta je realnost, odnosno razviijanje ekonomske saradnje, kulturne, obrazovne i tako dalje", naglašava Đorđijev.\nOn dodaje da je istorija nešto što obremenjuje i da ukoliko neko smatra da će nekom drugom nametnuti svoju percepciju prošlosti, onda se dovodi u pitanje o kakvim dobrosusedskim odnosima možemo da govorimo.\n"U svakom slučaju Komisija će nastaviti i dalje da radi", zaključuje on.\nZajednička komisija o istorijskim i obrazovnim pitanjima između Bugarske i Severne Makedonije deo je Sporazuma o dobrosusedskim odnosima i prijateljstvu koji su potpisali te dve zemlje 1. avgusta 2017. godine.\nSporazum predviđa da se ova komisija bavi otvorenim istorijskim pitanjima i nesuglasicama između Skoplja i Sofije.\nDo sada je dogovoreno da se zajednički obeležavaju određeni istorijski ličnosti poput cara Samuila, Ćirila i Metodija, međutim još nije postignut dogovor o identitetu revolucionara i jednog od osnivača VMRO Goce Delčeva, za koga bugarska strana tvrdi da je Bugarin koji se borio za autonomnu Makedoniju.\nPočetkom septembra bugarske vlasti su zapretile makedonskim kolegama da će dovesti u pitanje evropsku integraciju Severne Makedonije ukoliko se ne postigne saglasnost o nacionalnom identitetu Delčeva i njegovog lika i dela.


DRAGINJA Vuksanović- Stanković: VLADA BROJI POSLEDNJE DANE - IBALKAN\nVjerujem da će Vlada ubrzo i formalno pasti budući da je već sada bez legitimiteta i invalidna. Samo ljudi bez ikakvih skrupula mogu pretendovati da vrše vlast, a znaju da nemaju ni podršku ni legitimitet, a da o njima i oni koji su ih birali misle sve najgore. Zaista mislim da se radi o posebnom obliku političkog beščašća, ocijenila je Vuksanović-Stanković.\n”Zna i Krivokapić sa svojim mladim ministrima da pada Vlada i sve ovo što rade je samo njihov pokušaj da nabilduju rejting svoje stranke u nastajanju, u susret izborima za koje smatraju da su izvjesni” navela je Vuksanović-Stanković.\n”Ukoliko proevropski politički akteri odluke budu donosili rukovodeći se vrijednosnim i programskim pristupom, ishod ove krize može biti povoljan za Crnu Goru i sve njene građane. SDP će u mjeri svojih moći dati doprinos svakom raspletu koji će zaustaviti ovo poniranje i devastaciju ovog društva u svim njegovim segmentima” poručila je ona.\n”Crnoj Gori je potrebna politička promjena u pravcu uspostavljanja vrijednosnih političkih partnerstava i snaženja političkog dijaloga kao jedinog puta za izlazak iz sistemske agonije kroz koju prolazimo. Da li će do toga doći i da li će ovaj memorandum imati i neke šire političke implikacije pokazaće se veoma brzo. Politikom se bavimo da bismo se borili za neke ciljeve koje smatramo kapitalnim za društvo, a ne da bismo se rukovodili sujetama, ličnim i uskopartijskim interesima” istakla je ona…\nVUKSANOVIĆ- STANKOVIĆ: SDP se nekoliko godina dosljedno zalaže za povećanje minimalne zarade. Podsjećam da je kao plod našeg opozicionog zalaganja prije nekoliko godina i povećan minimalac. Drugo je pitanje to što smatramo da je čitav ovaj paket ekonomskih poteza morao da bude sproveden na drugačiji način i kroz drugačiju dinamiku. Ciljevi nijesu sporni, ali jeste način, dinamika i to da se ovako krupni zahvati ne rade preko noći i bez najširih rasprava i konsultacija. Tako radite ako imate dobru namjeru. Ovako, kao što rekoh, sve ukazuje na jeftini populizam koji Crnu Goru može izložiti finansijskim rizicima u narednom periodu.\nČitaj još: Đenero: VLADA NEMA PODRŠKU- AKO NE PADNE DANAS PAŠĆE SJUTRA\nVUKSANOVIĆ- STANKOVIĆ: Pozdravili smo potpisivanje Memoranduma o saradnji, jer smo ga doživjeli kao čin koji doprinosi boljem razumijevanju oko pitanja koja moraju biti temeljne vrijednosne odrednice savremene Crne Gore. Crna Gora mora da bude moderno građansko i sekularno društvo koje će baštiniti najviše civilizacijske tekovine zapadnih demokratija, kako smo i zapisali u Ustavu Crne Gore 2007. godine, a SDP i u svom programu još prije više od tri decenije.\nCrnoj Gori je potrebna politička promjena u pravcu uspostavljanja vrijednosnih političkih partnerstava i snaženja političkog dijaloga kao jedinog puta za izlazak iz sistemske agonije kroz koju prolazimo. Da li će do toga doći i da li će ovaj memorandum imati i neke šire političke implikacije pokazaće se veoma brzo. Politikom se bavimo da bismo se borili za neke ciljeve koje smatramo kapitalnim za društvo, a ne da bismo se rukovodili sujetama, ličnim i uskopartijskim interesima…\nVUKSANOVIĆ- STANKOVIĆ: Vjerujem da će Vlada i formalno ubrzo pasti budući da je već sada bez legitimiteta i invalidna. Samo ljudi bez ikakvih skrupula mogu pretendovati da vrše vlast, a znaju da nemaju ni podršku ni legitimitet, a da o njima i oni koji su ih birali misle sve najgore. Zaista mislim da se radi o posebnom obliku političkog beščašća.\nVUKSANOVIĆ- STANKOVIĆ: SDP je zadovoljan što je inicirao interpelaciju čijim usvajanjem je praktično izglasano nepovjerenje ministarki Bratić i ministru Stijoviću. Plašim se da je stepen zavisnosti od vlasti kod Zdravka Krivokapića takav da će, i kad ga formalno razriješe, tvrditi da je i dalje premijer i igrati se vlade i politike. Tako da, kad je on u pitanju, tu teško da ima pomoći odnosno racionalnog političkog ponašanja.\nVUKSANOVIĆ- STANKOVIĆ: U demokratiji nema puno rješenja kada imate ovakva stanja. Najlogičnije rješenje su izbori. Nekima iz „prve demokratske vlasti“ izbori su tema od koje pošto-poto treba pobjeći, pa i to dovoljno govori o demokratskim kapacitetima ove vlasti.\nČitaj još: DRAGINJA Vuksanović- Stanković: ŽELE BANKROT CRNE GORE ZBOG SRPSKOG SVETA, NEĆEMO DOZVOLITI OKUPACIJU\nVUKSANOVIĆ- STANKOVIĆ: Lista SDP i Građani je definitivno pobjednička lista nakon cetinjskih izbora. Naš rast čini mi se nezabilježen je. Za samo četiri godine – 115 posto u broju glasova ili skoro tri puta više mandata u odnosu na 2017. godinu.\nPovratićemo reputaciju Crne Gore kao lidera EU integracija…\nkompletan intervju na http://pobjeda.me


Foto: U.S. Army Public Affairs / Wikipedia\nDirektor američke CIA Majk Pompeo i savetnik za nacionalnu bezbednost predsednika SAD Herbert Mekmaster izjavili su da SAD i njihovi saveznici ne mogu više da stoje po strani dok Severna Koreja nastavlja s razvojem interkontinentalnih balističkih raketa s nuklearnom bojevom glavom.\nPompeo i Mekmaster su naveli da je vojni sukob sa Severnom Korejom moguće izbeći, ali i upozorili da je mogućnost rata sada veća nego pre deset godina, i podržali oštru retoriku američkog predsednika Donalda Trampa.\n- Nismo bliže ratu nego pre nedelju dana, ali jesmo bliže ratu nego što smo bili pre deset godina - kazao je Trampov savetnik za nacionalnu bezbednost.\nUpitan koliko ljudi treba da budu zabrinuti zbog eskalacije tenzija, Pompeo je rekao "da danas nema ničeg neposrednog" i da SAD imaju "prilično dobru ideju" o namerama Severne Koreje, ali je odbio da iznese detalje.\nDAJTE ŠANSU MIRU Na Guamu održana molitva za mirno rešenje krize između SAD i Severne Koreje\nCeo svet strahuje zbog njegovih RAKETA, a ovako je izgledao kada je bio MALI\nŠef CIA je opisao Kim Džong Una kao "racionalnog" i kao nekog ko reaguje na "loše okolnosti".\n"Reakcija Severne Koreje koju želimo da dobijemo je razumevanje da Amerika više neće imati strateško strpljenje koje je imala i koje je dozvolilo (Kimu) da nastavi s razvojem programa naoružanja", naveo je Pompeo.\nTramp spremio otkaz JOŠ JEDNOM SARADNIKU u Beloj kući, a razlog je BIZARAN\nPompeo: Pjongjang da se smesta posveti odustajanju od nuklearnog programa\nPOMPEO RAZOČARAN Severna Koreja je DALEKO od denuklearizacije


[Katalog proizvoda] [Prodaja stanova] [O nama]\nIzlazne serije konvencionalni\nIzlazne serije kondenzacioni\nVažeći obračunski kurs: 1€=122,00 DIN, 1$=107,00 DIN\nCIM GAS DANI 2017 - MIDEA DAN - 05.06.2017.\nOTVARANJE TRENING CENTRA ZA KLIMATIZACIJU – MIDEA\nU novoizgrađenom trening centru MIDEA, centru za klimatizaciju u sklopu upravne zgrade preduzeća CIM GAS, dana 5.6.2017. održani su CIM GAS DANI 2017.\nNa početku radnog druženja, generalni direktor preduzeća CIM GAS Kern Čaba i tehnički konsultant za Evropu, kompanije Midea Nick You Yang, svečano su otvorili Trening Centar Midea u prizemlju našeg objekta.\nTrening centar Midea, ima za cillj da se koristi za obuku i unapređenje znanja, kroz predavanja, obuke i prezentacije, i to ne samo za distributere, servisere i projektante, već i za studente tehničkih škola i fakulteta.\nU trening centru su montirana i povezana 4 nezavisna sistema hlađenja vodenog i VRF sistema. Kao takav, trening centar može pružiti i praktične primere prilikom montaže, povezivanja, puštanja u rad i dalje servisiranja i održavanja jedinica.\nU nastavku održano je niz stručnih predavanja o proizvodima Midea, odnosno njihovog komercijalnog sistema pod logom MDV by Midea, čiji je ekskluzivni uvoznik CIM GAS za prostore Srbije, Crne Gore i Bosne i Hercegovine.\nSa asortimanom proizvoda i njihovim osnovim karakteristikama prisutne je upoznao Nick You Yang iz kompanije Midea i Igor Matoš iz CIM GAS-a.\nU nastavku radnog druženja predstavljeni su i ostali proizvodi iz široke palete Mideinih proizvoda, kao i referentni projekti preduzeća CIM GAS gde je montirana i puštena u rad Midea oprema vodenih i VRF sistema.\nRadni deo sastanak završen je praktičnom prezentacijom najmodernijih uređaja koji su montirani u trening centru, gde je prisutnima prikazan rad uređaja, te su prisutni mogli steći utisak o radnim prametrima MIDEA uređaja.\nLaslo Fečkeš, šef servisa CIM GAS-a, upoznao je prisutne i demonstrirao puštanje u rad i funkcionalni rad kako unutrašnjih tako i spoljašnjih jedinica. Takođe posebna pažnja posvećena je i sistemima centralnog povezivanja i upravljanja spoljnim i unutrašnjim jedinicama.\nSastanak je završen posetom objekta AMATEK u Subotici gde su gosti imali priliku da se upoznaju sa načinom pravilne montaže kao i puštanja u rad jedinica, što je propraćeno i sledećim video snimcima.\nDruženje je kasnije nastavljeno u Vinariji Zvonko Bogdan na Paliću, gde su se gosti opustili uz prijatne ukuse najkvalitetnijeg vina, koje ova poznata vinarija proizvodi i puni.


Modna opsesija dana: Veštačke trepavice Dior — Wannabe Magazine\nModna opsesija dana: Veštačke trepavice Dior\nVeštačke trepavice su veoma popularne, a interesantna je činjenica da su nastale bezmalo pre čitavog jednog veka. Naime, prva žena koja je nosila veštačke trepavice bila je glumica Sina Oven (Seena Owen). Ona je 1916. godine za potrebe jednog filma, prema zahtevu režisera, na svoje prirodne trepavice dodala ovaj predivan detalj koji je istakao njene oči i dao im prelep izgled. Prve veštačke trepavice pravljene su od ljudske kose pletene kroz finu gazu.\nKroz nekoliko decenija upotrebe veštačkih trepavica, njihov kvalitet i izgled se usavršavao. Tako da danas postoji mnogo vrsta trepavica, koje se razlikuju u zavisnosti od materijala od kojeg su pravljane, njihove dužine, gustine, kao i ukrasa dodavanih na trepavice.\nDanašnju modnu opsesiju čine veštačke trepavice Dior sa divnim zlatnim cirkonima koji trepavicama daju prefinjen i elegantan izgled.\nVeštačke trepavice Dior sa zlatnim cirkonima\nKljučne reči Aleksandra GrujićDiormodamodna opsesijaModna opsesija danaModna opsesija dana: Veštačke trepavice Diormodni trendopsesija danatrepaviceveštačke trepaviceVeštačke trepavice Dior


Ryanairov avion za Geteburg | Šta Ima\nRyanairov avion za Geteburg\nKompanija Ryanair večeras je označila početak rada linije Banja Luka – Geteburg poletanjem prvog aviona sa piste na Mahovljanima. “Ovim promotivnim letom kompanija donosi i akciju na cijene karata”, saopćeno je iz Ryanaira.\nOva vodeća evropska vazduhoplovna kompanija je navela da će let na relaciji Banja Luka – Geteburg letjeti dva puta sedmično, u okviru zimskog reda letenja Ryanair za ovu godinu. Pokrenuo je i prodaju karata po promotivnoj cijeni od 14,99 eura za putovanja do decembra, koje su dostupne za rezervaciju samo na internet stranici Ryanair do utorka u ponoć 27. oktobra.\nGeneralni direktor Aerodroma Banja Luka Milan Račić rekao je da se raduje novom redu letenja Ryanaira, te smatra veoma značajnim početak saobraćaja ka Švedskoj. “Nastavljamo odličnu saradnju sa kompanijom Ryanair”, rekao je Račić.\nFBiH: Izdvajanja za poljoprivredu\nAmerički bogataši imućniji\nNESTRO grupacija: Velika podrška